LIANDANG: April 2009\nAuthor: Bihzun | |\nSource: Zophei Forum (26 April 2009)\nAkong: Zophei Baptist Association Thawngthanhnak\nBawi Khrih ah dawtmi ramdang um Zophei u le nau nan dihlak hi cakuat in nan kut kan tlaih hna.Ka cakuat nih dam in an phanh cio theu hna lai tiah zumhnak ka ngei ko.Nan dih lak sin ah kan Bawipa vel le daihnak um camcin hram ko seh.\nKhuate lei cun nan sin i thawngthanh hi a rak her tuk ton i khua caan tete ah thawng kan in thanh ton hna caah kan kung a tha ton lo.a ruah zia rak kan thiam ko ne uh.ZPBA thawng tlawmpal ka vun in thanh hna.\n1. 2008-2009 Budget kum chung cawlcanghnak\n*A voi 11 nak ZPBA Bible Conference cu )October 4-7,08 tiang Congthia Baptist Church ah tuah a si.Khual 200 reng lo an tlung kho.CCC Principal Rev.Dr. H.Siang Kung nih "Worship"ti mi tlangtar in cawnpiaknak a ngei i kan i lung hmuih ngangai.Khual he lai he minung 500 tluk leng mang cawnnak ah an i tel kho.\n*A voi 1 nak Zophei ram chung Buukip fonh Pastor te hrimhthannak cu Yangon ah November 10-13,2008 tiang tuah a si.Zophei ram chung pastor te 70 tluk an kai kho.Hi Programme chuaklak in a kan tawlrel piak tu Rev. Khamh Cung Nung cung ah lawmhnak chim cawk lo kan ngei.\n*ZPBAWF leadership thaining cu Zephai A Baptist Church ah December 4-6,08 tiang tuah a si.ZPBA ram chung khua kip in nu upa pa hnih cio an kai kho.Rev.Ngun Kham,Pastor Ngai Men le sayama Fam Par nih an cawn paik hna.\n*A voi 12 nak ZPBAWF Civui le training cu January 22-25,09 tiang Hlam Phei khua ah tuah a si.Khuakip nubu minung 249 an ra kho."Thlarau Nun"ti mi tlangter in Rev.Ngun Kham le Pastor Sang Iang nih an cawn piak hna.\n*A voi 11 nak ZPBA BM Meeting le Civui pi cu Feb,26-March 1,2009 tiang Leitak A ah hlunghlai ngai in kan tuah khawh i Pathian kan thangthat.Thantlang in Dr.Hmuh Thang le an nu,Yangon YLBC in Rev.Biak Hnin nih an kan tel pi i kumdang nak in a nuam khun.Khual tlung 745 an tlung kho.\n*A voi 12 nak ZPBAYF Civui le Training cu Vawngtu khua ah April 3-5,2009 tiang tuah a si.Khuakip in mino 250 tluk an tlung kho.Cawnpiaktu ah CCC lecturer sayama Siang Zi an sawm i mino dihlak an i lunghmuih ngaingai.\n2.Hriphi area nupa kan leng hna.\nHakha lei i kan nu kan pa minung 7 le ZPBA ram chung in nupa minung 33 kan zapi minung sawmli nih April 4-5,09 ah khan Kuhchah khua ah Hriphi Area nu pa hna kan va leng kho hna.Hriphi B in nupa 6.Hriphi A in nupa 5 an phan kho.Thal 5 ni 12:00 noon in Baptist Biakinn pi chung ah biaruahnak kan ngei.Ksn bis s dih lo caah zanpumh khawh 9:00 PM in 11:00PM tiang biaruahnak kan pehthan..Lungawi diriam tein bia kan i ruah kho i kaphnih in kan lung a hmui ngaingai.Hmailei Pathian nih a rem a ti tik ah cun kan i pumkhat hrim ko lai tiah ruahchannak kan ngei ko.Hi lenkainak caah ti in Australia um Zophei u nau nih K.660000/- an rak kan kuat i kan i lawm tuk hringhran.ZPBA in Naatum tlaih kua kan i phorh.Hriphi Area nih cawtum,Kuhchah nih vok thau sumhnga an kan thah ve.\n3. Motor kan cawk.\n*USA a um mi Zophei Family Network of America hruainak in US um Zophei u nau nih thazaang tampi an rak chuahnak thawng in Haimual Jeep 7/B 3552 cu February thla chung ah K.15500000(sing za le sawmnga le panga) in kan cawk khawh i Pathian kan thangthat.Hibantuk caan har lio ah ngeihchiah thazaang tampi chuah in Motor a kan cawk piak tu USA um Zophei unau dihlak cung le a kan tawlrel piaktu ZFA Committee ups dihlak cung ah lunglawmhnak chim cawk lo kan ngei.Lisence kan thlen khawh rih lo caah Line ah kan lut,Ayechain ah.I din lo titluk in Zophei ram chung ah a kal cuahmah cang.Kan miphun caah rilcat a kan pehtu a si hrimhrim ko tiash zumhnak kan ngei ko.Kan miphun caah Bawipa nih a lu nun ter hram ko seh.\n4. 2008-2009 Budget kum chung ZPBA ram leng in hmuh mi phaisa Cazin\n1)Rev.Sai Fung (Malay) ...... K. 300000/-\n2)Pu Saw Aung te chungkhar(Norway) K. 300000/-\n3)Pu Rial Cem te chung khar(USA) K. 100000/-\n4)Pu Bawi Cem te chungkhar(Norway) K. 1000000/-\n5)Pu Moses Thawng Lian (USA) K. 245000/-\n6)Mr.Cung Lian Bik (Canada) K. 241000/-\n7)Tikir nu le pa (Denmark) K. 220000/-\n8)Pu Lei Thawng le a hawi(Malay Zephai) K. 100000/-\n9)Pu Rung Thang (Malay) K. 100000/-\n10)Pu Za hmung (Norway) K. 100000/-\n11)Pu Ngun Er (USA) K. 20000/-\n12)Mr.Biak Thawng Ceu (Norway) K. 100000/\n13)Mr.Za Hmung (Australia) K. 100000/-\n14)IZCC (USA) K.1140000/-\n15)IZCC Nubu (USA) K. 500000/-\n16)Germany um CCF K. 200000/-\n17)Ni Len Tial (Norway) K. 300000/-\n18)Newzeland CCF K. 230000/-\n19)CBMC Nubu (USA) K. 347000/-\n20)IZCC CE Department K. 300000/-\n21)Zophei Fellowship(Malay) K.2500000/-\n22)David Sui Thang &Genesis Van Tha ParK. 300000/-\n23)Moses Thawng Lian (USA) K. 200000/-\n24)Mr.Siang Lian Mang&an nu(Norway) K. 500000/-\n4.Ramthar riantuan nak caah kan hmuh mi\n1)Pi Ngun Za Hniang le chung khar (USA) K. 100000/-\n2)IZCC (USA) K.3060000/-\n3)Pu Van Hnin (Canada) K. 90000/-\n4)Pu Bawi Cem te chungkhar (Norway) K. 800000/-\n5)Pu Bawi Sang le a hawi(Norway) K.2100000/-\n6)Congthia (Malay) K. 628000/=\n7)Hlamphei (Malay) K. 938000/-\n8)Mrs.Thlaawr Bawi Hrin (USA) K. 120000/-\n9)Pu Maung Sein (USA) K. 120000/-\n10)Mr.Bawi Sang Lian (USA) K.1077000/-\n11)Galgary Christian Church(Canada) K. 314000/-\n12)Ottawa Nubu (Canada) K. 315000/-\n13)MCMC (japan) K. 360000/-\n14)Bawi Sang &le a hawi (Norway) K. 540500/-\n15)Pu Ceu Hlei Lian (Yangon) K. 600000/-\n5. Admin ca a kan hlu mi hna\n1) Pi Mang Hlei Tial (Norway) K. 300000/-\n2)Zophei unau (Australia) K. 660000/-\n3)IZCC (USA) K.1500000/-\n4)Washington DC Zophei unau K. 570000/-\n5)Mr.Hrang Cem (USA) K. 570000/-\n6)USA Zophei (Motor project ca an kan\nkuat cang mi........ K.13294200/-\nNote: Mah hi cazin hi February thla dih tiang cazin ning in a si caah telh rih lo mi zong a um ko lai,hmailei cazin tu ah a lang te ding zong a um lai.A ruah zia rak kan thiam hram uh.\nHitluk in ZPBA riantuannak caah tiin thazaang tampi a rak chuahtu kan u nau nan cung ah Pathian nih a thluachuahnak kut kau chin in in samh piak hram ko hna seh.\nLunglawmhnak chimcawk lo he,\nHringtu pa nih a ule nih sualpi mi kum 13 nu\nSource: Thawngpang mail on 24 April 2009\nAkong: Malaysia i sualnak thawngpang\nAhringtu apa nih afanu kum13 te asi mi cu Malaysia ah asual pi tawn. Voikhat sualpi ah phaisa RM1 apek tawn ti asi. Apa nih atleih hrem tawn lawng cu siloin a u le pa 2 ( kum 15 le 17 ) zong nih an pa nawl cu ani cawn ve i an farnu te cu an tuai tam peng ve ti asi. Nu te nih acelh ti hna lo caah a sayamah nu achimh i police report an tuah i hi kong hi apuang mi asi. Apa cu palik nih an tleih cang. Hi pa nih hin fa 7 angeih hna. Hngakchia deuh ah nu kum 7 le kum 9 an um rih. Tlai manh hna seh hlah law an hung upat deuh in cun zeitin dek a tuah ve hna hnga.\nMalaysia ahcun hringtu apa nih fanu le tleih hrem hi nichir ti awk in aum kho. Abik in Muslim cu an biaknak nih nu hi lengchuah le pa he i neih deuh um phun aduh lo caah inn ah an erh hna i an pa le nih hin caantha i laak zau in fa le kha an no lio tein sualpi hi aum tam ngai ngai. Tuluk le India pawl ahcun hi bantuk hi theih aum bal lem lo. Cucaah biaknak ah hin minung taksa ah kan nun nak ah hin hrial aherh mi le zalonnak ( freedom ) tete hi thatein tuaktan nak um chih ahau peng.\nBiaknak Kong ah:\nTaksa in a nung mi kan si caah kan taksa nunnak hi thih hnu thlarau nun than nak caah kan biaknak in temtawn chih tuk hi cu mah le mah thong i thlaak tluk asi tiah kei cu ka ruah. Zei biaknak hmanh aluarpar kai tuk in zumh hi atha hrim lo. Damnak sii hmanh aza in din thiam lo ahcun thihnak poison an si dih ko.\nBiaknak poh poh ( religious ) hi minung kan caah thih hnu nun ruahchan nak caah kan nun lio ah tuahsernak in thiltha tuah ding, Pathian biatak in zumh ding ti mi in i cawnpiak dih asi ngawt. Asinain Biaknak zulh thiam lo ruang ah minung rawhnak ( moral delinquency ) hi tambik achuak ve tawn. Caan adong lai hei ti bantuk, atuhrim hrim ah Pathian fuh uh, Na chir zok lo ahcun tih anung cang hih' hei ti bantuk ruahnak nih minung thinlung der deuh pawl hi fawi tein a hrawk tawn hna. Shiite muslim nu pawl le bang khi cu an lu zong ani khuh dih i an mit te lawng an langhter khih.\nHealth - Ngandamnak kong ah: Arab thetse rawn nilin lak ah khitluk bak nilin lak ah an va le nih rang ani cit i an nupi le pawl nih an hnu te in ani azulh ter mi hna khi cu zangfaak tuk an si ko. Arab miphun zapi deuh i nu pawl hi nun khuasau an tlawm deuh nak hi mah ruang hi a tel kho men mi asi ko.\n------------ --------- --------- ------ ------------- --------- --------- ---------\nGEORGE TOWN: A 13-year old girl who was allegedly turned into a sex slave by her father and molested by her brothers for the past five years finally plucked up the courage to lodge a report on Wednesday. The Form One pupil confided in her teachers the trauma she had been subjected to at her home since she was 9 years old.\nThe girl told police that the first time her father raped her was when she was 9 years old. She said she had gone with her father to collect banana leaves when he raped her.\nIn an unrelated development, Wan Abdullah said said police have also arrested a 19-year-old man for allegedly raping his 22-year-old girlfriend.\nHe said the suspect took advantage of the victim after taking her to a hotel room in George Town last March.Wan Abdullah said the victim lodged a report on Wednesday and the police detained the suspect shortly after.\nCongratulations to her excellency Pi Nengcha Ihouvum\nSource: Laiforum, Rungcin mail on 24 April 2009\nAkong: Pi Nengcha Ihouvum's Award from Prime Minister\nThe people from the Chin State of the Union of Burma send our heartiest congratulations to her Excellency pi Nengcha lhouvum, IFS for her wonderful achievement which might need special bravery to evacuate all those stranded civilians from the war zone in a foreign land. The Chin people take great pride of her as a great woman of our kindred to attain such a high office in the country of the second largest population in the world to be an example and courage to young women of our people both on India and Burma sides.\nPM AWARD FOR HER EXCELLENCY, PI NENGCHA LHOUVUM, IFS\nHER EXCELLENCY, PI NENGCHA LHOUVUM, IFS\nPRIME MINISTER'S AWARD FOR ADMINISTRATIVE EXCELLENCE 2009\nBorn to (late) Pi Hatkholhing and Pu SL Palal in Imphal on 18.05.1957, she graduated in BA (Hons) English from the North Eastern University (NEHU), Shillong in the year 1977.\nShe joined IFS in 1980 while studying for Master Degree in Miranda House, Delhi University. She is married to Pu Gautam Mukhopadhya, an IFS topper of the same batch, in a Church in Paris on 29.03.1985. They have two lovely children: Maya (Lhingneichong) 20 and Mihir (Chonmang) 17 years respectively.\nDuring her remarkable career, she has held the following assignments successfully:\n1. Indian Ambassador to Lebanon since 2005,\n2. Joint Secretary at Headquarters,\n3. Deputy Consul General of India, New York,\n4. Director at Headquarters,\n5.. First Secretary, Indian Embassy, Cuba,\n6. Second Secretary, Indian High Commission, Bangladesh,\n7. Third Secretary, Indian Embassy, Mexico.\nShe also speaks Spanish and Bengali fluently besides English and Hindi.\nShe is among the chosen few, and the first Indian Foreign Service Officer, who is warded the "Prime Minister's Award for Administrative Excellence 2009".\nWe extends our heartfelt congratulations on her grand achievement. May the good Lord guide her in every steps of her life.\nLaimi hi miphun phunkhat kan si ve tiah Laimi nih kan i ruah, kan chim, kan cohlan mi a si tiah ka ruah. "Lai" le "Chin" timi kong kan pa le nih Laiforum le Rungcin biaruahnak hna ah an chim mi zong kan theih ngai cang. Cu kan pale chimmi chungin kei ka lakning cu: "Lai" le "Chin" hi aa khatmi a si, aa dangmi an si lo. "Lai", "Zo", "Kuki", "Thado", "Matu", "Mindat", tbt. hi kanmah le hmunhma cio i kan i auhnak, kan isak mi min an si cio. A ngaingai ahcun "Chin" kan si dih ko. "Chin" min cu kan hmunhma cio i kan i auhnak vialte hmunkhat ah a kan funtom tu min a si. Cucaah uknak lei auhning ah Laimi dihlak a kan huaptu min "Chin" tiah kan ingeih i a tthatuk hringhran. Hi min hi atu ah a um cang mi a si caah mizeimaw nih kan duh lo zong ah a lam a kau chin lengmang ding mi min a si tiah ka ruah. Biaknak lei in Laimi tambik kan ifuntomnak bu a si mi Zomi Baptist Convention tu ahcun "Zo" tiah nihin tiang kan kal rih ko. Hmailei ahcun mah kong hi ruah le ceih zong a um awk a si tiah ka pumpak cun ka ruah.\nChin mi kan dihlak hi kan hmunhma cio kan i auhnak min cu idang cio ko hmanh sehlaw, kan chuahkehnak, kan nunphung, kan nunning, kan biakning, tbt. atlangpi in aa khat mi kan si caah miphun pakhat kan si tiah kan itinak cu a si. Cucu vawlei zong nih a kan pom mi a si tiah 2001 lio ah kan pale (aho set nih dek) nih an rak ttial bal cang. Cucaah kanmah sining te (midang he kan ilawh lonak) nunphung le phungphai, holh le ca, fenh-aih thilhruk ning, nuncan tlawnlen ning, rianttuan pawcawmning le din le ei ning, tbt, kan ngei. Hi vialte hi an biapi cio dih. Pakhat hmanh hlawt awk a si lo. Pakhatkhat a tlau, a chamhbau ahcun pum tlamtling lo bantuk kan si. Hi vialte kan kilven ding hi Chin mi dihlak kan rian a si. Hi vialte zohkhenh le dirpi khawh hi kan miphun muisam tlamtling te in dirpi a si. Hi vialte zohkhenh ding lak ah pakhat a si ve mi, miphun phunkhat kan sinak a langhtertu le a kilvengtu kan "MIN" kan isak ning le sullam kong hi iruah tti ka duh mi cu a si.\nMin hi a biapi tuk. Abiapi bik hmanh a si, ka ti. Min in zeizong vialte theih a si. Zei zong vialte nih min ngeih dih a si. Vawlei cung ah min lo pakhat hmanh a um lai lo. Zeicahtiah min lo in umkhawh a si lo. Kan Bible Genesis chungah "Sernak tuanbia i thilser thawk a rak si lio hrimhrim in sertu Pathian nih a sermi thil vialte kha min a rak pek (eg. Chun, zan, van, vawlei, vancung thil pawl (lunamies: nika, arfi, thlapa, tbt.), ti, thli, tbt.). Cun thilnung saram vialte kha mipa (Adam) min a sak ter hna. Zeicahdah min sak a rak si? Ruat cio tuah usih. Zeicahtiah, min lo cun zeihmanh thleidan thiam a si lai lo ti ruah le tawk khawh a si.\nCuticun vawlei cung miphun vialte nih mah le min cio i ngeih a si. Kan min cu kan chuahka in isak a si i kan thih tiang hmanh ah a dong lo. Hlanpi ah a rak thi cia mi mifim vialte nihin tiang an min a tlau lo. Krihfa biaknak cawnpiaknak ah ahcun "Thih hnu Nunnak" ("Eternal Life") tiang hmanh ah Nunnak cauk ah min a um lai ti a si. Thih hnu nunnak doctrine a ngei mi biaknak dang hna zong hi bantuk in an ngei ve ko lai. Pathian Pakhat lawng a um tiah a zummi biaknak (Monotheism) ah Min i pek (Naming God and naming His people) hi a biapi tuk mi a si. Zeicahtiah biakmi Pathian cu pek mi min nih a ngeihmi—sining, sullam, huham, a hmet le angan, a lianhngannak vialte kha a si. Cucaah biakmi Pathian, a lianngan mi a sinak cu a biatu nih pekmi a min sining, huham kha a si ko. Minung zong cu bantuk tthiamtthiam in kan min hi kan sining a si ve tiah ka ruah. Kan min a tlau ahcun kan tlau, kan tling ti lo tinak a si.\nNote: Asau deuh ca ah atangmi HIKA hin relding a si.\nThawngpang (April 2009)\nSource: Metkhuabo Mail (22 April 2009)\nAkong: Atu lio (April 2009) USA lei thawngpang\nLaimi tampi umnak Fredrick khuakam te ah American pa pakhat cu tulio sipuazi a tlak ruang le Florida I a inn azuar khawh lo caah Leiba ting 4 a ngeih caah Anu pi le afa le pa 3- 5,4,2 a thah hna.An hnawng bak a tan hna ti asi.Thlakhat a lahkhah hi US$8000 asi.US ah cun kumkhat Ting 25 lahkhah a ei mi hi President Obama nih misifak cazin ah khumh loding ti asi caah acheu hna cu athin ahung ngai.Kumkhat ting 25 hna cu a ei khim fang fang lawng pei kan si ko cu an ti ve hoi.\nKan mah umnak khua mi ,David Kellermann kum 41- chief financial officer of money-losing mortgage giant Freddie Mac (Mithluakttha ngai le mittha timipa) cu tulio sipuazi thlak ruang ah a tuaktan awk theih ti lo ah an inn tang ah hri in a awk ti asi.An kut ah phaisa hi million in atlai mi an si nain zeitindik asi hnga? Kan nih zumtu hna cu Paul bang in rawltam zong ah a tuar kan thiam Pathian thluachuah asi.\nObama akawi ttha bik Emanuel cu nai CIA pawl mihren ruang ah an bia an I kalh pah.Obama lei micheukhat nih Bush chan lio I mithathmang miphun pawl an hrem mi hna kha a phung asi lo ee tiah atu hi an cawih lio hna pi asi.PuBush hawi le nih cun hitluk mitthalo hna mihnawng zong acik lengmang mi hna.Miban zong atan mi Bomb puah hi lentecelh bantuk men I aruat mi Sep 11 lio I akan thah le kan inn le lo pi achimhmihna hitluktal hrem lo ah cun zeibia hmanh an chim ttung lai lo an ti ve.Kan mah hmanh kan sipuazi atlak he aluan cia thil le kan ral hna kong ah I el cu apoituk hrinhran ko tiah an ti len lio pi asi. An mihrem ning hi Kawl le Tuluk pawl mihrem ning he cun tahchunh awkthlak hmanh khi asi lo.\nObama hi mitluangtlam tuk palia asi caah a ral hna nih zei an rel lai lo ti aphang mi kan tam ngai.Atu hi angki lo hna in hman aa thlak mi Washingtonian magazine aphaw ah an cuan ter.Bush kum 8 lio ah zeihmanh achim ngamlopa Iran president pa cu nizan ah UN meeting ah Israel cu lakawkthlak lo in ati caah Ram 20 in upa pawl meeting bak in an chuak US zong an I tel ve.Atu hi Israel nih Iran cu tuk a timh lio pi asi.US aw an ngaih dawh an si.Iran nih le Isarel nih a kan tuk ah cun an I ngaichih tuk te lai ee ti lawng an chim ve.\nTulio US TV ah alar mi le Utube ah an zohbik nu "Britains Got Talent" hlasak lar Susan Boyle nungak lengttul cu kum 50 deng asi nain pa hmanh a kiss bal lo ti asi. Na virgin na tlau lio vedio kan in lak lai (Pa he nan ih tti lio)I million pakhat bak kan in pek lai tiah Kick Ass Film company nih an chawnh cuahmah lio pi asi. Lainu pawl Q? ihal phu te asi ve.Lakphak hraikhat maw?Phaisa thongkhat maw?Vanlawng ticket pakhat ca menmen hna ah Virgin a thlau mi pawl an um ah cun apam ngai ding asi.\nUS cu rian phuah mi an tam tuk caah inn ah cun um deuh hna kaw ACHIT watthuh Dawtnak capar cauk hi aman ngai ti asi.Mah thluk lungretheih ah Bible rel lo in cubantuk cauk hna rel cu tiah keimah zai in ka zai sek.\nA luancia kum 1980 hrawng HAKA high school I PT Saya cun Lung Biakinn pi ah hla hruai asi mi Saya Tum Ceu (atu cu Dr.Tum Ceu asi cang ) cu Washington DC ah acam lio pi asi. Rangoon MIT sianginnn chuak zong asi.Mah belte Korea ram ah Bible acawnchap hnu in azumhnak zong aa chap kan ti lai cu. Lai mi kan lunga fian nak ding ah cun a piangthar kan ti lai cu . Zan 2 riak ding asi nain kan Krifa bu nih kan thloh caah zarh khat deng acam lai. Sunday a sermon cu Kan Pathian cu kan sual kolio zong ah akan dawt tu asi timi le kan mah zong nih amah lawng hi kan tthangawk asi timi a chim kan website ah www.cbmcdc.org aruah hlan ah kan khumh vete lai I rak ngai cio te uh.Aleng lei I pumh sawh sawh le hlasak sawhsawh si hin lo in lungthin in akang mi,aalh mi asi ahau ee ati.\n22. Realize that life is a school and you are here to learn. Problems are simply part of the curriculum that appear and fade away like algebra class but the lessons you earn will last life time.\nNote: Mah message hi Maahliap nih 20 APR 2009 ah a thlahmi tarchin mi a si.\nSource: Thawngpang Group Mail (on 20 APR 2009)\n- Tidai cu thuuk pi in aluang" ti nak asi. Asawh duh mi cu minung ah hin a holh tamtuk mi nak in dai tein um zir i thuuk pi in khua ruat mi khi mifim an si deuh ti asi.\n( 3 ) A wise foe is better than a foolish pal\n- Mihrut hawikom ngeihnak in mifim he i ral hman atha deuh" tinak asi. Asawh duh mi cu na thanchonak ding le na hngalhthiamnak kauhter nak caah zeihmanh santlai lo i hruh lei lam lawng an pialpitu hawikom ngeihnak cun afim mi naral kha atha deuh ti asi.\n- Tuahnak cu chimmi nak in a aw a thang deuh" tinak asi. Asawh duhmi cu kaa lawng chim len nak incun a tuah bak tuah mi nih khan chim hau ti loin tuahnak nih khan achim viar cang ti nak khi asi.\n- Thiam lo bu pi in ngeihthiam hal cu hal lo nak in atha deuh" tinak asi. Minung nih kan palh kan theih ko nain ka palh ti duh lo hi kan palhnak kha kan dirpi ko ti alawh lo caah ka palh ko ti poh kha chim loin um nak cun atha deuh zungzal ko tinak asi. Greece phungthlukbia asi. Laimi nih kan chanbaucem nak te asi fawn.\n- A tleu mi poh sui an si lo" tinak asi. Asawh duh mi cu zeithil poh hi asimi alo nain asi lomi an um dih caah thleidan thiam ahau ti asi. Kawlholh cun: Atuh - Asit ti khi asi hnga..\n- Minung pathum nih theih cang mi biathli cu biathli asi ti lo" tinak asi.\nKa peh than te lai.\n"The genius, wit, and spirit of a nation are discovered in its proverbs".\nKeimah phuahchom mi:\nA look that cheats, a book that teaches\nA hook the catch, a rook that loots\nA wise who search, a wick who weeps\nA man who feats, a dump who fails\nA wife who rules, a hub who loses\nA house that hosts, a bowl that boils\nA son who learns, a boy he is\nA turn that comes, a man he is\nRam chungah himnak atlawm chin lengmang\n"The Greatest Hope of Society is Individual Character"\nBible Kongkau le umtuning\nLongest Chapter ..... Psalms 119\nShortest Chapter ..... Psalms 117\nLongest Verse ...... Esther 8:9\nShortest Verse ..... John 11:35\nType ....... Old Testament ...... New Testament ...... Total\nBooks ........ 39 ....................... 27 ......................... 66\nChapters ... 929 ....................... 260 ..................... 1,189\nVerses ...... 33,214 .................. 7,959 .................. 41,173\nWords ...... 593,493 ................ 181,253 ............... 774,746\nLetters ..... 2,728,100 ............. 838,380 ............. 3,566,480\n*Taken from Bruce M. Metzger & Michael D. Coogan (eds.), The Oxford Essential Guide to Ideas & Issues of the Bible, American Edition (New York: Berkley Books/Oxford University Press, 2001), p. 59.\nBiblical Theology: 1. Old Testament and 2. New Testament\n1. Old Testament Theology appeared sharply in the period of Enlightenment when modern view of historical development emerged.\n2. The revival of biblical theology in the 1920s under the leadership of such theologians Karl Barth (Dogmatic Theology) and Walter Eichrodt (Old Testament Theology), challenged the view of theological liberalism, in which the relation between the Testaments was understood as a unilinear historical development from lower to higher stages of spiritual evolution.\n3. The Swiss theologian Walter Eichrodt (ca. 1935) and German theologian Gerhard von Rad (ca. 1960) are the fathers of OT Theology.\n[Above & below: “The Oxford Essential Guide to Ideas & Issues of the Bible, pp. 61-72]\nContents of Biblical Theology\n-The Nature and Method of Old Testament Theology\n-The Relationship between God and People\n-Prophecy and Covenant\n-The Justice of God and the Problem of Evil\n-The Relation between the Testaments\n-The Doctrine of God (Theology)\n-The Earthly Jesus\n-The Person of Christ (Christology)\n-The Work of Christ (Soteriology)\n-The Holy Spirit (Pneumatology)\n-The Church (Ecclesiology)\n-The Last Things (Eschatology)\n-The Nominative Character of New Testament Theology\nIn the Bible (In Scripture), the following have their significant meanings:\nWoman .................. sensible apprehension\nHorse ..................... voice\nToday ..................... the present age\nLeaven ...... ............ teaching\nSilver & trumpet ... word\nCloud ...................... holy ones\nFeet ......... the counsel by which we tread the journey of life\nWell ............................... the teaching of the Bible\nLinen ............................. chastity\nThighs ............................ beginning\nUnmixed wine .............. misfortune\nBottle .... body\nSecret & Treasury ......... the reason\n[Source: R. P. C. Hanson, Allegory & Event: the study of the sources & significance of Origen’s interpretation of Scripture. London: John Knox Press, pp. 247-248.]\nSPEECHES OF AUNGSAN\nAung San nih a Chim mi Dohthlennak (Revolution)\nSalai Muru Kaitial\nDohthlennak kan ti mi ah hin, aphun tam pi a um kho mi asi. Ram sining, hmunhma, biaknak le nunphung hna ruahchih in, dohthlennak hi phundang cio in a um cio ko lai. Green Revolution an rak ti mi cu cinthlaknak caah dohthlennak a rak si. Cinthlaknak lei ah, thlaici ttha, athar mi cinthlak ning tibantuk hna tharchuah i cinthlakning atthing dohthlen kha a asi. Hi zawng hi dohthlennak ti cu a si ve. Cun, kan Lai miphun nunning caah zu din thiam ding le zu khap ding tibantuk hna zawng khi dohthlennak pakhat a si ve ko. Ram le miphun zalennak caah uktu ttha lo nih ahram hram in uknak doh zong cu dohthlennak phun khat a si ve. Mah cu cu politik lei dohthlennak tiah chim a si. Politikal dohthlennak cu miphun pi pakhat a si ve mi nih, mah le mah i uk khawhnak caah uktu ttha lo kha asilole mi phundang uktu hna kha doh i a thar thlen khi a si.\nAung San nih a rak chim\nPolitik lei dohthlennak lei he pehtlai in ralbawi-uk Aung San nih a tang lei bang in a rak chim.“Revolution is direct participation of masses themselves to shape their own destiny fundamentally by all possible means historically inevitable and necessary, and inadmissible of all forms of dry schematization unrelated to given historical conditions, and of blend, negative, spontaneous, destructive character, and therefore creative in the highest degree. Its fundamental objective is the emancipation of all toilers; its basis mass participation, its guarantee of victory mass consciousness.(In other words, the degree to which the toiling mass is organized and thus conscious of its role and power.)” tiah a rak chim.\nLai holh in cun,\n“Dohthlennak timi cu mipi nih nunkhuasaknak caah an mah mipi bak nih khan, a si khawhnak ning cang paoh in rianttuan cio khi asi. Ram thil kalning hoih in hrial awk ttha lo mi le a herh hrim hrim tiah mipi nih an hmuh mi a si i, a hram hram lo in mitcaw bang in cawlcangh zawng khi a si lo. Hrawhralnak lawng tuah zawng khi a si lo. Mipi nih hna hnawhnak chuah pi lawng zawng khi a si lo.Akau ngai in tharchuahnak caah rianttuan le khuakhan khi asi.(dohthlennak nih)Ai tinh bik mi cu mipi vial te zalennak caah a si. Dohtlennak caah a hram cu mipi vial te an i tel ve mi khi a si. Mi pi hrim hrim nih khan, dohtlennak teinak a umkhawh nak ding ah khuakhan lairel i, mah le dirhmun le thil tikhawh nak ah lungrual te in, ithanghphawh khi a si.” a rak ti.\nStalin zawng nih “Revolution does not come of itself. It must be prepared for and won”a rak ti bal.\nMah mifim hna bia hi van fumtawm ah cun, dohthlennak ti mi cu mipi hrim hrim an i tel a hau i, mipi hnatlak nak a um hrim a hau mah ti cun ttha te in timhlamh nak ngeih in dohtlenak caah rianttuan khi a si. A hrang tuk in rian ttuan cawlh zawng khi a si thlu lem lo. Politik lei dohthlennak phun tampi a um mi lak ah, phun hnih hi a tlang pi in, atang lei bang in Aung San nih a rak chim mi cung ah chiarhchan in zoh khawh a si.\nAung San nih cun hi ti hin a rak chim. Aalan khua ah March thla 28, 1947 ni ah a rak chim mi a si. “Dohthlennak ti cu zeikhi dah a si? Minung tampi nih cun thisen a luang mi lawng khi dohthlennak tiah an ruah, mah cu cu a dik lo mi a si. Thisen achuak mi dohthlennak le thisen a chuak lo mi dohthlennak tiah phun nih aum”\n1) Hriamnam raldonak thisen chuak mi dohtlennak\n2) Hriamnam lo in raldonak a silole thisen a chuaklo mi dohthlennak(Non-violent revolution)\nHriamnam raldonak cu kan theih dih bang in, meithal, nam te tbtk hriam i lak i raldo khi asi ko. Mah ka ah hin, pakhat te in thin han phet ah hriam i lak i mi va thah lawng khi a sawh duh mi a si lo. Mah zawng cu hriam in donak a si ve ko nain, a cung lei kan chim bang in, dohthlennak ti mi cu a ning le cang te khin a si ding asi. A ning le cang te kan ti tik ah, ralkap bu ser le cu ralkap bu cu hmual ngei mi raldohnak ngeih khawhnak ding in, thazang tthawn ternak, hriam le nam lawng hmanh si lo in, raldo ning cang le strategy pawl tiang khin ai tel dih mi an si hnga. Vawlei cung ah miphun tampi cu mah te in iuknak caah le, zauk phung caah hriam i tleih i ral thawh cio a si. Na belte in, mah ti hriam tleihnak lawng hin rian ttuan a si ah cun, teinak a chuah a har ngai hnga.\nVawlei cung miphun tamdeuh nih zalennak caah rian an ttuan tik ah, hriam tlai mi nih raldohnak thawng lawng in zalennak an hmuh ti mi hi mirang ral a dih hlan ah cun a rak um len. Mirang kolony chan a dih khawh in nihin tiang, hriam a tlai mi(tapung) nih ram ramkhat acozah an thlak i uknak an lak ti mi hi, theih a um tuk theng lo. East Timor Les ram hi 2006 ah zalennak a hmuh mi a si i, an mah hi raldohnak ruang ah zalennak an hmuh mi a si lo. Cun mah ti hriam atlai mi hna nih hin, mipi mitkem ding le retheihter in rrian an ttuan sual mi a tam tuk le bang ah cun, dohtlennak taktak a chuah pi kho lo hlei ah mipicaah thilrit men an si hnga. Hriamnaam tleihnak hi dohthlenak caah umlo awk a ttha bak lo mi cu a si. Dohthlennak ca lawng hmanh ah si lo in, ramkhat a si ve mi, miphunpi pakhat a si ve mi nih cun neih hrim hrim a hau mi asi. Heh tiah ral va doh theng lo hmanh ah a um hrim hrim a herh. Dohthlennak muisam a tlinter tu pakhat a si. Dohtlennak caah nunnak dih tiang in ral a do mi paoh paoh le rian a tuan mi paoh paoh cu martyr an si dih.\nHriamnam lo raldonak kan ti mi ah hin, cafung raldonak or Media war, demonstrations timi mibu in duhnak langhternak tibantuk te hna hleiah politikal bu in rian ttuannak, cun a biapi ngai mi, vawlei cung nih theihpi le thazang pek mi rian ttuannak hna le a dang dang hna an si. Mi cheukhat nih chim tawn mi cu,”miphun na dawt tak tak ah cun, nunnak pek in rianttuan ding asi” ti hi asi. Mah hi hi a dik ngai mi a si. Nunnak pek bak in rian ttuan ding asi ko. Hi nunnak pek kan ti mi ah hin, hriamnam tleih lawng in kan ti ah cun, kan palh lai. Hriam ai tlai mi lawng hi ram dawtu ram caah rian ttuan tu le nunnak ai pe tu ti a si sual ah cun palh tak tak khi asi lai. Cun ram na dawt ah cun hriam tlai ti lawng hna kan i forh sual ah cun, cu zawng cu a tlamtling thlu hnga lo. Ziah tiah cun, hriam tleih lawng hi, dohthlennak rianttuannak a si lo caah a si. Chan thilsining te in dohthlenak hi a kal lengmang a hau ve.\nA tu kanchan hi infomeishion(information) chan a si. Hi lio ah hin, media raldonak zawng hi heh tiah ttan a hau ngai ve mi a si. Media raldonak nih hin, psycho war timi thing lung raldonak fak piin a ttuan khawh. Cun, mipi chung ah miphun le ram dawtnak thinglung nationalism a len khawhnak ah hmual ngei tak tak in rian a ttuan kho. Cu hlei ah ramthil sining (politik) kawng, miphunpi pakhat kan dir hmun le sining i theihternak tibantuk hna caah hmual ngei em em in rian a ttuan kho mi asi. Mah hna hi dohtlenak caah a hram pi an si hna. Hriamnaam lo in ti tik ah cattial rumro ti zawng khi si loin, mah le thiamnak le dirhmun cio in, miphunpi zalennak caah le miphun pi caah tthathnem sentlai ding ah ithlennak ngeih ding ah cawlcanghnak(activity) rak ngeih cio zawng khi ai tel ve.\nHriamnaam lo in dohthlennak nih hin hriam tiang in dohnak tiang a chuah pi leng mang tawn ve. Vawlei cung tuanbia kan zoh than asi ah cun, France ram ah hin lothlo mi mipi tam pi nih a cozah uknak an duhlo caah hriamlo in dohthlenak anrak tuah len i a donghnak ah cun hriam ah a rak i chuah. Cun Rusia ram zawng ah hin Czar siang pahrang pawl an uk ning an rak duh lo caah hriam lo in dohthlenak fak tak in a rak um ve i adonghnak lei ah cun, an mah ralkap lila hmanh nih khan dohthlenak a rak tuah ve i, hriamnaam lo dohthlennak in, hriamnaam in dohthelnak tiang a rak chuak. Na belte in, England ram ah cun, Labour party nih Conservative pawl an rak dohhna i hriam naam lo te in an rak tei hna.\nRalbawiuk Aung San nih Kawl ram Mirang ral le Japan ral in zalennak hmuh ding ah rian a rak ttuannak cu nihin tiang mipi thinglung ah a caam. Bia a rak chim mi lak zawng ah hin dohthlennak kawng hi tam ngai a rak chim. A nih hi hriam he hriam lo he dohthlennak caah rian a rak ttuan mi a si caah, a kaap hnih ning in a hmuh ning hi zoh tik ah cu bantuk dohthlennak cu a tha deuh hlei, hmual a ngei deuh hlei tiah a chim mi a um lo. Mipi zawng nih tha zang pek lawng hmanh si lo in, mipi hrim dohthlennak ah an i tel khawh ding abia pi nak kawng Aung San nih a rak chim cu a si. Dohthlennak cu aphun phun in I tinhnak dang cio ngeih in a um kho mi a si ko. Nain, dohthlennak ti mi paoh paoh cu a kal ning ai lo pah dih ngawt. A tu chan hi Lai miphun pi vial te dohthlennak ah tan a herh lio caan a si.\nDohthlennak caah Aung Sang nih a rak chim bang in ‘asikhawhnak lam paoh in’(All possible means) a rak ti ning in rian ttuan cio a herh lio a si. Hriamnaam in thisen chuah raldonak theng lawng khi ram ca rianttuan a si lo tiah Aung San nih a rak chim i cu ve bantuk in, hriamnaam lo lawng rianttuan zawng cu a tlam a tling thlu hlei lo ti khi fian te in a rak langh ter. Cu tin a rak hmuh i a rak pawm mi cu thil dik a si i, hmual zawng a rak ngei. Mirang kut tang in Kawl ram zalennak a hmuh khawh khi, vawlei cung thil sining ai thlenak a um lio caan te ah, a dik mi dohthlenak thinlung put fek te in a rak i tleih khawh mi hi a baipi tak mi thil pakhat arak si.\n Speeches of Aung San (1945-1947) (Sarpay Beih Man; Yangon, 1971), p 312.\nNote: Laknak Source HIKA hin relkhawh a si.\nAIDS le INNCHUNGKHAR\nPLHA (People Living with HIV/ AIDS: HIV/ AIDS a ngei mi hna) bawmhnak pek mi zoh ah khual ka tlawng tawn i hmun kip i AIDS zawtnak nih a phanh mi chung khar pawl he kan i tong tawn. AIDS zawtnak ruang i an inchungkhar cio i a hmuh ton mi cu aa lo cio hna lo. Asi nain aa khat mi pakhat cu ngaihchiat hi si. A lam aa dang a si na te in an ngaihchiat dan cu aa khat dih ko.\nKa ton mi in chungkhar pakhat kong ka chim hmanh lai. Mah hna chung khar hi mino te te an si rih. An nu hi si lei a t hiam pah i, khuate lei cu nan theih cio bang in, an khua chung ah si pek le si chunh tbk ah an bo chan ngai mi a si. An pa cu Mizoram ah kuli a va hlawh i a rak tlun tlawmpal ah a zaw. Mah lio ah cun an fa le zong cu tlang rai nih a phak hna i an zaw dih ve. An nu nih cun a thlop hna i an pa achunhnak siring, sichunh nak in a fa le zong cu si a chunh ve hna. Cansau nawn a ngor hnu ah an pa cu a thi.\nTlawmpal ah an fahniang te, kum2 hrawng a si mi te cu a thi ve. A ruahhlan ah an nu zong cu zawthram aa thok ve i, an lung hring i a thi an check tik ah cun HIV+ a rak si ai cang. A fale 2, nu te te cu an vun check ve hna i HIV+ an si dih ve. Mah hna in chung khar cu zoh ah hin sivang a si ko. A tu ah cun an nu cu ihnak cung ah a ril cang i a tho kho ti lo. A fale te te zong cu an tlu rih lo, an dam rih ko na in an cu an za rih lo, kawl hawl khawh mi an ngei rih lo. Cingla rualchan nih zohkhenh ding ah an ngamh fawn hna lo. An tih. A kan chawnh dih ve sual lai ti an phang. An nu nih thlop a hau, nifa ei awk nih a hau. Zei tin dah khua an sak lai mah in chungkhar hi. Annu thlop nak chim lo ei din hmanh ah chimpit vansang in an um. Mahnak leng a har mi nunak hi cu um ti hnga ma ka ti. Zei bantuk thinlung nih dah a tuar khawh lai. A thei mi a ho dah mitthli tla lo in a um kho lai.\nCun chungkhar dang pakhat kong ka vun chim rih lai. Anpa hi ramdang ah kum zeimawzet rian a va tuan hnu ah a rak tlung. An nu he cun an i um ii fa 3 an ngeih hnu, kum4-5 hrawng an um hnu ah an nu cu a thi. Nau a pawi lio in a der thawm ii nau a ngeih hnnu thla 3-4 ah a thih si. Cun nau te zong cu sau awh lo in a thi ve. Can tlawmpal a rauh hnu ah an pa cu a ngor, cu ceu ah chung khat pawl an lung a hring i thi an check tik ah cun HIV+ a rak si ziar. A lung a rawk tuk i thlop a duh ti lo. Cu ti cun dam ti lo in a thi beh. A thih hnu ah a fale 2 te cu chungkhat pawl nih zohkhenh a hauh cang caah an thi an check hna tik ah cun HIV+ an si ai. Zei tin dah si kun lai, mah cu cu, zoh lo awk nih an hta lo, zoh ding ah le an tih fawn hna. Mah ti cun vaivuan in an um ko. Zei huah ko hen an huah.\nZei ruang ah dah mah bantuk ngaihchiat nak hi a chuah. Mah hngakchia te te hna nih zei bantuk sualnak ko dah an tuah. Vawlei cung ah hawi cio bang in a nung ding le a tlong ding le khua a sa ding ah an rak chuak ve lo maw. Ziah an lung hmanh a fim hlan le vawlei zeidah a si ti hmanh an theih hlan ah hlawt an in colh hi si. An nih nih an hmuh an ton mi vawlei cu aa dang hrinhran ko ee. Maw Pathian, hihna cungah hin zei thil dah na tlun ter, sivang in tah nak khi si ko.\nAIDS zawtnak cu a hlei in nunih pa nak in, pa nih nu chawnh hi a fawi deuh. Cun zawt nak a chuah pi tu hi pa deuh hi an si tawn. Azeipoh si ah, nu kan si ah , pa kan si ah, kan mah umtu thiam lo ruang i kan fale, ka nngeih cia mi hna he kan ngeih lai mi hna he, zeihmanh sualnak a ngei lo mi kan chawnh hna i, vawlei cung ah nung kho lo mi si ter cu a a si kho bak lo. Cucaah hi zawtnak nih a kan phak na khnga lo i ral ring ko hna u sih. Zawtnak kong theih lo i daithlan tuk i um ruang i zawtnak i chawnh ter zong hi a poi pang tuk mi a si. Zei tin dah kan hrial lai, zei tin dah kani ral rin lai ti mi hi theih i zuam u sih law i ra lring ko hna u sih.\nKan in chungkhar kan dawt hna ah cun hi zawt nak kan ngeih nak hnga lo i ralring ko hna u sih. Kan fa le an tah thawng ngai tuah hna hmanh u sih " Daddy......please don't bring AIDS home" "kapa... zaangfahnak te in AIDS cu rak i tin pi sawh hlah" . Kan dawt hna ah cun i ral ring ko hna u sih.\nNihin tiang Laica in chuahmi cauk, magazine le a dangdang cattial pawl ka rel mi chungin Laica kongah kan palhnak le kan thiam lo mi tiah ka hmuh/ruah mi an um len. Laica a thiam mi le ca zong a ttial tuk mi ka si lo. Laica cawnnak le Seminar hna zong ka kai bal lo. Laica ttialning, fonhning le tthenning hna zong ka thiam ve lo. Asinain kan ruah awk le kan i remh awk ah a ttha ko tiah ka hmuh mi pawl a tlangpi vuak in (linguistic study ning a si lo) a tanglei bantuk hin ka hun ttial ve hna.\n1. Kan Ca A Tlau Ahcun Kan Miphun A Tlau Ve Lai.\nMun (Mon) miphun hi Kawlram ah miphun pi hmasa le ca ngei hmasa an rak si. An ca a tlau caah an miphun zong a tu an tlau deng cang. AD 1800 hlan Laimi nih tuanbia kan ngei maw? Biadang in: Krihfa kan si hlan ah Laimi nih tuanbia kan ngei maw? Ngei hlah. Zei caah, zei ruangah? Ca kan rak ngeih lo caah. A tu i Laimi tuanbia tiah kan ngeih mi pawl hna hmanh hi Krihfa kan si hnu le ca kan ngeih hnu ah kan ngeihthawk mi a si. Cucaah kan tuanbia cu Krihfa kan sinak in aa thawk mi a si.\nCongratulations to her excellency Pi Nengcha Ihouv...\nHi ka blog a ka lengtu nan zapi cungah lawmhnakbiak ka chim hmasa. Tthathnemhnak an pek hna ahcun kaa lawmhnak sangbik a si. Ka blog chung thil pawl kong ah siseh, cattialmi pawl kongah siseh, ruahnak cheuh nan duhmi le nan lungtlinlonak a um ahcun zangfahnak in "Comment" timi ah khin nan ruahnak nan ka peknak lai KAN NAWL HNA.\nTlamtlinlonak a ummi vialte remh le chap lengmang kaa zuam rih lai. Nan imanh can poah ah ka leng tthan lengmang te ulaw tiah KAN SAWM HNA.\nHi kan blog te hi Bawipa lianhngannak ca ah si hram ko seh!\nHi Blog hi ningcang tein hman ding a si. Thiltthalo a chuahpitu zeibantuk poah tuahlo ding a si lai. Hi blog chung ca siseh, hmanthlak siseh, na herh ahcun na lak khawh. Sihmanhsehlaw pumpak miaknak le mintthatnak ca ah firding a si lai lo. Na laknak hmun (original) hika hmun hi zeibantuk hmun ah na hman tikah na telh zungzal lai. Mirang nih palegerism an timi firnak phun na tuah hrimhrim lai lo.\nThilttha a um ahcun a hmangtu zapi ca ah siseh law tlamtlinglonak le chamhbaunak vialte cu a tuahtu ka cung ah tla ko seh.\nLIANDANG Copyright © 2009 Black Nero is Designed by Ipietoon Sponsored by Online Business Journal


Saya U Zaw Mya Lin An Thah Ning Cu A Fak Tuk E, A Fak Tuk E – The Cherry Par\nSaya U Zaw Mya Lin An Thah Ning Cu A Fak Tuk E, A Fak Tuk E\nSaya U Zaw Mya Lin cu misual le lainawng thah bantuk bak in ralhrang phu nih an thah hoi cang. Kawlram kong buainak kong le Kawl ralkap ralhrang phu pawl an cawlcangh ning zoh le ngaitthai tikah tihnung tuk an si. Hi bantuk tuahsernak hi vawleicung minthang misual phu hmanh nih an tuah bal tluk lomi a si. Vawleicung ramkip nih hmuh hna sehlaw, lam dangdang in mipi humhimnak tuanvo an kan lakpiak lo ahcun hi nak in kan zual deuh chinchin te lai. CRPH buu nih ralhrang phu tiin min an pekmi hna le vawleipi theih an zamhmi zong hi zamh phu le taza cuai phu an si hrimhrim ko.\nZantim ah midingfel le cathiamsang pawl an huatmi hna an tlaih hna i, an duh paoh in an tuahto ning hna hi khuaruahhar misual phu cu an si hrimhrim ko. Tutan Saya U Zan Mya Lin an thah ning zong hi a fak tuk hringhran ko. Aho minung nih dah a ingtuar khawh khun lai mu. Saya U Zaw Mya Lin cingla rualchan vialte Bawipa tu nih hnem hna sehlaw, ingtuar khawhnak pe hram ko hna seh.\nAtang pakhat zong hi ningcang loin an thahmi kong relchap khawh a si. Kawl ralkap le palik an sual ning hi cu chimh ngam hmanh a si ti lo. Kawlram buaibainak kong ah mipi an temtuar cang ning hi hmanthlak le video zohnak in theih khawh a si. Hi bantuk tuahsernak hi vawleicung upadi zong nih a on hnga maw? Mipi sawhsawh an tlaih lawng hmanh si loin an thah ning a fakning cu chungkhar cingla rualchan cu chimh loin aho fa hmanh nih an celh lai lo. Kan Kawlram buainak le uknak kong ruah lengmang tikah zan zong hngilhkhawh a si ti lo.\nKawl ralkap le palik nih zaan ah an rak tlaih i, zinglei ah a ruak lawng si loin a chungril tiang an rak phorh dih hnu ah mak tluk in a thi. Ralkap pawl nih mipi pawl social Punishment tlawmpal te kan tuah hmanh misual zoh in an zoh cang. Kan nih mipi pawltu mi sual le mi tha lo ah an kan can ter. Annah ralkap le palik pawl vialte cu mitha le midingfel ah an i ruah i, thil kan ti khawh tiah an i ruah.\nA tanglei hi nizan an tlaihnak kong thawngpang a si. Pebedan Sang Um NLD Chairman U Khin Maung Lat Cu Ralkap Nih An Thah. Pebbedan sang (7) um NLD Chairman U Khin Maung Lat cu ralkap le palik nih March 6, 2021 ni zan ah an tlaih i, an kalpi hnu ah chihkhat thong chiah chunnak hmun ah an thah tiah Pebedan NLD palai pakhat a simi Si Tu Maung nih a social media cahmai ah tuzing ah a va langhtermi thawng theih a si.\nPebedan sang um NLD party committe member inn kip ah an kal hnawh hna hnu ah an kawl hna tiah theih a si. Cun, U Khin Maung Lat hi an tlaihmi ah a tel ve mi a si. Ralkap le palik nih an tlaih lio ah a phunphun in an hrem pah cang tiah Ko Si Tu Maung nih a langhter chap. U Khin Maung Lat a ruak cu Mingkalardo siizung ah an chiah tiah thawng theih a si. A ruak kong he pehtlai in an chiahnak sizung sang um Palik sakhaan ah nawl hal dingin le laak an i timhnak kong a langhter.\n← Thawngchia Lakah Thawngṭha\nKa Thinphan Ka Celh Ti Lo →


Nungak Pakhat A Hawinu Darling Pa He An Tuah Lioah An Poah Hna – Chin 11 News\nNungak Pakhat A Hawinu Darling Pa He An Tuah Lioah An Poah Hna\nKan linhsat a zual chin lengmang i kan thilpuan tiang in thleh dih le bauh dih colh kan duh. Cuticun kan tuah thluahmah. Ruah lo piin kan i\nnuamh tuk lioah kan inn pa nu nih inn khaar a vun i a kan poah diam. A khuaruahhar tuk i, holh awk zong a thei lo.\nExpert: nan i ton cangka in nan tuahmi a si caah tuah a duh timi an theih i fawi tein an tei lengmang. Nangmah nih lam na sial caah a si.\nCucaah na beer ding hi ngol law na hawinu tlangval pa zong hrial cang. Tluk than na duh ti lo ahcun na pumpak biachahnak a biapimi a si.


US Khuapi 3 nih Palek Budget Zuh an Thok Cang | THE CHIN EXPRESS\nUS Khuapi 3 nih Palek Budget Zuh an Thok Cang\nMinneapolis Khua Palek nih minak pa George Floyd an tlaih lio ah palek pakhat nih a khuk in a hngawng nenh i a thih ruangah US rampumpi le ramdang tiangah ‘Minak Nunnak a Biapi (Black Lives Matter)’ tiin sandah an piah i ‘Palek Budget Zuk Uh’ tiin an au.\nMinneapolis khuami cheukhat lebang cu palek budget zuh lawng si loin ‘kan khua ah palek um hrim kan duh ti lo, palek sakhan chia ti hlah uh’ ti tiangin an au.\nCucaah, atanglei khuapi 3 nih an khua palek budget zuh an thok cang.\nNew York City khuabawi Bill de Blasio nih, “sandah piahtu pawl nih nan halmi cu kan lungtlin pi hna. New York City Palek budget cu mino le mipi bawmhnak caah kan hman cang lai,” tiah Zarhpini ah thawng a thanh.\nPalek budget zeizat dah kan zuh lai ti balte a dikthlir in chim lo. A dikthlir cu July 1 hlan ah kan thanh hna lai, ati. Tu kum hi an khua palek budget $6 billion asi.\n“A ra laimi zarh 3 hrawng cun palek budget cu mino le mipi bawmhnak caah hman kan thok cang lai. Zeizat ti balte cu ceih hmasa a hauh caah hnu ah kan thanh hna lai.\n“Mipi nih sandah an piahmi hi an piah sawhsawhmi si lo. Thlennak hmuh an duh ruangah an piahmi si, i atu cun mah thlennak cu kan tuah hrimhrim a herh,” ati.\nLos Angeles khuabawi Eric Garcetti nih, “budget $250 million zuh dingin tuaktan uh tiin khua cozah rian ka thiah cang hna. Mah tangka cu minak, miphun dang, nu le cozah nih kaltakmi hna bawmhnak caah kan hman lai,” tiah Nithumni ah thawng a thanh.\n“Kan khua ah miphun thleidannak doh rian kan thok hnu cun, kan state pumpi le kan rampumpi cul dih seh. Kan upadi nih caan saupi a philhmi minak le miphun dang pawl nunnak a khamhtu upadi ser dingin kan state (California) le rampumpi cozah he pehtlai tein kan ṭuanṭi lai,” ati.\nLos Angeles Times nih, “palek budget lawngin $100 million in $150 million kar zuh an timh,” tiah a thanh.\nMinneapolis khuabawi Jacob Frey nih cun “palek rianṭuan ning tampi thlen cu ka duh ko, nain palek sakhan phioh i kan khua ah palek pakhat hmanh chiah ti lo cu ka lungtling lo,” ati.\nNain, khua cozah rianṭuan 9 nih sandah piahtu mipi hmai ah, “palek sakhan phioh i palek budget in khua mipi himnak dang tuah kan lungtling,” tiah an thanh — khua cozah rianṭuan 13 an um i 9 (cheuthum-cheuhnih or supermajority) duhnak cu khuabawi zong nih al khawh si lo.\nNain, khua upadi ningah palek budget tam tuk lawmmam zuh lole phioh tiangtiang kong cu khua mipi dihlak nih vote thlak in upadi thlen a hau lai, tiah khua hrambunh media Fox 9 nih a thanh.\nKhua Cozah President Lisa Bender, Vice President Andrea Jenkins le adang pawl nih sandah piahtu hmai ah, “mah palek sakhan hi mah khua cozah nih hin kan hrawh viar lai,” an ti.\nHlutdaw Niam i Democratic MP/representative Ilhan Omar zong nih khua cozah duhnak cu a lungtlinpi hna. Ilhan Omar hi US Hlutdaw Hniam (House) ah Minneapolis zong a aiawh chihtu asi.\n“Hohmanh nih upadi um hlah seh kan ti lo. Hohmanh nih kan khua Minneapolis ah misual dantat um hlah seh, kan khua hi ṭihnung le sualnak in a khatmi si seh kan ti lo. Mipi himnak pe lo dingin le bawm lo dingin tuahmi system phioh in himnak a pemi system chiahnak caah atu hi kan caanṭha asi,” ati.\nMirangca rel aa fawih deuhmi nih FoxNews ah rel khawh asi.\nChinmi cu Indianapolis le Dallas area ah kan tambik si kaw, kan khua palek budget zuh (palek thazaang derter) cu nan duh maw?


Lunglawmh nak Bia le Sual Thupha Cuai nak: Saya Rung Kaw - Khuaruah Har News\nLunglawmh nak Bia le Sual Thupha Cuai nak: Saya Rung Kaw\nA kaw daw tu le a ka vote tu Thantlang Peng Chin mi vial te sin ah Lung lawmh nak relcawk lo ka ngei. Kan biak mi Khuazing Pathian sin in Siangkiring Thluachuah um cam cin seh law, Nan tuan nan hawl nak cio ah tlamtlin hram seh.\nKei mah san tlai lo ruang ah asi ko tiah sual thupha cuai ta loin ka um khawh lo. A pathum nak si ding tiang in nan ka cuaithlir i nan ka vote nak cung ah lung lawmh nak rel cawk lo ka ngei. Kanram le miphun dam nak caah Hmaba rian tampi kan ngei.\nLungrual tein tan ti usih law, Zatial tlai buin Kamlo chuncha bang in dirh zungzal uh si tiah kan sawm hna. Politics ah dirhhmun pakhat ah nan ka cuai thlir ve caah lunglawmh nak in ka khat ko.\nKanram le miphun dam nak le zalen nak caah, Kan miphun covo caah, Federal Democracy caah,\nTlukruan nak caah, Mah tein khuakhan Lairel nak caah, Chin Mino Thazang in Ram le Miphun Sersaim nak (Chin Youths for Reformation) caah, Level sang deuh le Step tampi ah mipi nih nan ka cuaithlir ve caah, Lunglawmh nak in ka khat ko.\nHmailei Ramkhel ka lam thluan zong ah ka bawmhchan uh law, ka dirhkam zungzal uh tiah zangfah kan nawl hna. Lunglawmh nak tampi he LAIRAM daw ve tu\nSaya Rung Kaw @ Hmun Rhone Lian\n1st Runner: Pi Ni Sui Lian (4395)\n2nd Runner: Dr. Hmuh Thang (3349)\n3rd Runner: Saya Rung Kaw (2936)\n4th Runner: Salai Lungthlitum.(2003).\nCNLD nih teinak nganpi an kan hmuh piak\nChin Mi Caah Rian Tampi A Kan Ttuan Piak Tu Vice President Henry Van Thio Nih Teinak A Kan Hmuh Piak Tthan\nHlasakThiam Muidawh Van Hlei Sung A Hmanthlak Țhenkhat\nHi Nghakchia Nute Cung Thil Tlung Mi Cu Ruahah Thinlung Nih A Celh Hrim Lo+VIDEO\nAmerican nih Japan Hiroshima le Nakaski Atom Bomb thlak nak caah an hman mi B29 Raltuk Vanlawng kong\nUS Nih 2021-22 Fiscal Year Defense Budget A Hun Thanh Mi Cu Russia Le China Caah Lungrawk Bak A Si\nThawngttha Ti Ko Rih U Sih! KIA Le PDF Ralkap Hna Kut In Ralhrang Tam Tuk An Nunnak Liam Tthan\nDelhi le Malaysia Laimi, Cancer le Hepatitis Zawtnak ngei an um sual ahcun rak chim ve hna uh\nSecurity Law Thar Zulh Duh Lo Ruangah Hong Kong Collage Sianghakchia Mi 4 Tlaih An Si


Salai. Robert nih “Raldohnak in Raldohnak Training Center ttha tein ngeih hmasa a herh” Kan Chinram ah Ralbawi Training Center kan ser lai” – Chintanbo\nSalai. Robert nih “Raldohnak in Raldohnak Training Center ttha tein ngeih hmasa a herh” Kan Chinram ah Ralbawi Training Center kan ser lai”\nAugust 30, 2021 admin CHINNEWS 0\nKan tei tiangin kan ttuan kan doh lai\nTulio Vaurawng page nih live in CNA/F hna bia an ruah tik hna ah hin CNF/A lei nih bia an chim dih poah I an hmurkachuak cu “Bawipa nih thluachuah inpe ko hna seh”an ti pengmi hi miakpi meithalnak in ahmulpin deuhmi a si tikha ka lungah a chuak.\nUSA lei caan in 30/8/2021 live biaruahnak an tuahmi chungah CAN in Robert Siang Lian Thang chimmi ah khan”Pathian kan leiah a ttang lai silo in Pathian kan leiah a ttang” tiah atimi kha si. ‘Lai’ silo in a ttang cang” tikha si. Cun R Siang Lian Thang chim rihmi pakhat ahcun “raldohnak in raldohnak training Center ttha tein tuah le ngeih hmasa abiapi deuh’ a timi kha si. Cuti cun kan Chin ralkap hna hi fimthiam nak lei zong ah kahdohnak lei zong ah an thiam chinchin lai.\nAhlan ah ralbawi training kai nak ca’h Kachinram ah kan rak kal, a tucu a rauh hlan ah kan Chinram ah ralbawi trainng Center zong ka sak cang lai i internationally level a si lai. Tu hi 30% hrawng cu kan dih cang i vawlei le hmunhma zong kan zoh dih cang, ram chung le ram leng a um mi kan Chin miphun nih na kan dir pi a hau. A bik in ram leng ah a um mi kan Chin miphun zaanghlei cawi nan hau” tiah forhfial nak bia a chim.\nTulio CNF/A cu mupi bang sangpi in a zuang thluahmah cang lai,a ruang cu Pathian ttih le upatmi an simi nih chungchin ah a hlorh hna lai. Bawipa bochan bu in ral a tumi nih teinak an hmuh tawn ti sikha muh. Hriamtlaih tikah dinfelnak tel lo cun hlawh atling kho lo;pumpak zawn iruahnak tehna le a miakmai kawl chih in dothlennak a hruaitu cu; pakpalawng kan timi nakin a chiahru deuhmi a si. Hruaitu hna pumpak pakhat cio cungah Chinland pi hi aa hngatmi a si caah tulio kan caan te hi manngei taktak in Chinland mipi le hruaitu hna nih hman izuam hna usih.\nCun, Chinland mipi zong nih kan khuaruah ning tampi thlen kan herhtuk ve, “Think and say positively,You will see positive results and productives” asi kho lai lo, mahti a si e cutin a si ko lai cuh/biasiphai in khua na tuaktan le na ruah pengah cun mah a phi cu na hmuh lai;a tthatuk asi khotuk ti in na ruahah cun atthami a phi cu na hmuh ko lai.\nTutan ah Chinmiphun nih Chinram kan lak le tei lo ahcun kan thih lo hlan ralhrang uknak tangah kan um cang lai,cu ralhrnag uknak tangah na tefa le nau hna tthanlianh ter na duh lai lo; cu na duh lo mi kham khawhnak cu, Chinland hi kan lak hau,Chinram chungah ummi miphun dang ralkap/ralhrnag hi kan dawi hna a herh. Cu kan dawi khawhnak dingah nunpek in hriamtlai tu dirpi hna usih, ramleng na um le na tangka in rak dirpi ve. Crd. Chinland 7 Post\nCDF-Mindat nih Tang dang pom a timh hi cu, hruaitu hna tthut dan duh ruang ah a si


Khrihfabu nih Online pumhnak caah BUDGET a tawrel a herh – THE CHINLAND POST\nKhrihfabu nih Online pumhnak caah BUDGET a tawrel a herh\n|Salai ZB Lian| — Covid-19 a karh lonak caah le khamhnak caah cun mibu he i pehtlaihnak, midang he i pehtlaihnak hrial (Social Distancing) hi a biapi bikmi a si tiah vawleicung ngandamnak bu (WHO) nih a chim. Nihin tiang Covid-19 zawtnak hi zorlei si lo in karhlei a si. Thla fakpi in cam le lungthawn, fimkhur te in nun khawh i zuam chin lengmang kan herh.\nVawleicung ram cozah hna nih an ram cio ah thawng an thanhmi zoh tikah aralaimi April 30 tiang bupi i tonnak, pumhnak tuah lo ding a timi deuh an si. Cun April 30 pinlei zong ah Covid-19 zawtnak dirhmun umtuning in a nicaan zong sauh ding an ti dih. Kawlram cozah zong nih April 30 tiang a kham i a herhning in chap zong a si te lai ti a si.\nCucaah Khrihfabu zong April 30 tiang cu biakinn cio ah hmunkhat ah kan i pum ti kho lai lo. Online tu in thawngthabia i hrawmhti le Pathian he pehtlaihnak hmanti kan hau rih lai.\nKawlram lei zong March 29 in Khrihfa bu kip nih Online (a bik in Facebook) in pumh caanhmannak thok cio a si. Khrihfabu biakinn cio nih mah le Facebook Page in Online LIVE in pumnak Program cu thlah cio a si.\nTuzing Hakha Khrihfabu pumh caanhmannak cio zoh tikah Online Live in a rak i pummi hi buaktlak in minung 150 cio an si. Chungkhar in tuak ahcun chungkhar 150 cio buaktlak in an i pum kho kan ti lai. Cheukhat Khrihfabu Live thlahmi cu zoh a har. Khrihfabu cio Online Live in pumh caanhmannak thlah a si bal lo tikah Live thlahnak ah a herhmi seh thilri, camera, sound system tbk a herhbau caah a si.\nOnline in pumhcaan zarh nga tluk aa duh rih. Hi aa duhmi zarh nga Online pumhnak ah Khrihfabu nih mah le chungtel cio tlamtling in an i pumh khawh nakhnga Budget Tawrel kho sehlaw aa tha tuk hnga.\n1. A si khawh ahcun Online in thlahnak a herhmi thilri i zalh kho cio sisehlaw a tha tuk hnga. Hakha cu Lian Hakha nih a ngeih i, HBC pumnak a thlah tikah sia a rem i zoh zong anuam. Cu bantuk in Khrihfabu cio nih i zalh kho cio sisehlaw a ttha tuk hnga.\n2. Khrihfabu nih mah le chungtel ONLINE pumhnak caah bawmhnak budget tawlrelpiak hna sehlaw a tha tuk hnga. Abik in Simcard Top-up hi inn khat in 3000 – 5000 ks karlak bawmh sisehlaw a ttha tuk hnga. Hihi Khrihfa sinak in pumhnak ahcun Khrihfabu nih tangka pek cu aa dawhcah lo bantuk a lo nain, Khrihfabu le chungtel kan i pehtlaihnak tuanvo a langhtertu a si hnga. Cun, khatlei in Khrihfabu ah siifah chungkhar, ngahtah le hmeinu hmeipa caah an i pumh khawhnak, thawngtha an ngaih khawhnak si hnga. Internet hmannak caah tangka rawnnak a ngei lomi chungtel tampi kan um men hnga.\nChim duhmi cu hi lio caan bantuk ah Khrihfabu le chungtel i pehtlaihnak, tuanvo le i zohkhenhning kha a si. Chungtel nih mah le inn in 10/1, thawhlawm le a Khrihfabu rian pakhat hmanh tlolh lo in Khrihfa sinak nunzia a langhter a herh. Cu bantuk in, Khrihfabu nih tubantuk kan tonmi harnak caan lio ah mah chungtel he i pehtlaihning a tuanvo kha chim duhmi a si.\nChungtel a simi paoh nih Khrihfabu lei in pumhnak caah Simcard rawnnak cu a phung si lo, kanmahte in kan i cawk ko lai an ti ko lai. Cheukhat nih Top-up pek zong ah a dang ah an hman lai ti ruah zong afawi. Mah bel cu mah le Pathian pehtlainak le dinfelnak ah aa hngatmi a si. Asinain Khrihfabu nih Online pumhnak caah bawmhnak cohlang, peknak nih Khrihfabu he ipehtlainak tuanvo ah siseh, minung thinlung ah siseh rian a tuan deuh hnga.\nChungtel chungkhar inn 800 a ngeimi kha inn khat ah 5000 Ks cio bawmh sisehlaw a dihlak 400,000 Ks a dih hnga. Cucu Khrihfabu pawl caah thilrit tuk a si lai tiah ka ruat lo.\nKhatlei in Khrihfabu nih chungtel pawl Online in an i pumh thiamnak ah, Online hmanning chimh, Internet Data cawkning chimh zong biapi pakhat ah aa tel ve. Online in pumnak caan ngeih kho ding ah Internet a hmang thiam lomi tampi an um men lai.\nCozah lei nih siseh, zatlang bu lei nih siseh, ngandamnak lei nih siseh phun tampi in Covid-19 dohnak ah chawva in siseh, bawmhnak in siseh tampi rian an tuan. Cu ve bantuk in Khrihfabu zong nih tampi a tuan ve. Abik in Khrihfa chungtel cio siaremte in le tlamtlingte in kan i pumh khawhnak caah a cunglei ka chimmi hi Khrihfabu cio nih tawlrel cio sisehlaw a va tha tuk hnga.\nA donghnak, Covid-19 zawtnak nih miphun, biaknak, mirum le mi sifaak thleidan lo in a kan tlak dih. Hi nih Pathian sermi minung aho paoh kan i tluk zia, thleidan awk kan si lo zia a langhter. Abik in Khrihfami kan zumh hneksaknak le Pathian he kan i pehtlainak ah hneksaknak pakhat zong a si. Hi lio caah Pathian he i hlat si lo in, kan i naihnak, Khrihfabu le pakhat le pakhat zawnruahnak a karhnak tu si ko seh.\nPathian lawng zeipaoh thil ti kho tu a si. Pathian nih himbawmnak kan pe ko seh. Vawlei, kan ram, kan miphun le kan Khrihfabu, pumpak cio himnak hmu hram ko hna usih.\nHi capar cu The Chinalnd Post ruahnak le pommi si lo in catialtu pumpak hmuhning a si.\nNext Ruat Set Ve Tuah Usih (Let’s Ponder)


United Nations (UN) Innpi Tungtlang le Myanmar ;Rel A Phu Bak, rel Ve Hrim , Kan Hngalh Cio Ding Bak Si – Onlinenungak\nUnited Nations (UN) Innpi Tungtlang le Myanmar ;Rel A Phu Bak, rel Ve Hrim , Kan Hngalh Cio Ding Bak Si\nBy chin tawi on February 11, 2021\nUnited Nations (UN) Innpi Tungtlang le Myanmar\nHlan chan deuh tang 6/tang 7 history ah kan rak cawnmi UN kong tawi tein ka hun thlai than.\n(1) UN cu 1945 kum October 24 ah an rak dirhmi a si. San Francisco khua ah ram 50 leng aiawhtu hna nih tonnak an rak tuah.\n(2) UN Charter UN hruainak phunghram cun veto power a ngeimi ram 5 le adang ram tam deuh nih fehternak minsen an rak thut.\nCucaah October 24 cu UN Day tiah nihin tiang kan hmannak a si.\n(3) UN Charter chungah Article dihlak 111 a um. UN charter ning tein UN tangah a biapi bakmi Buu bu (6) an um.\n(3.1) General Assembly: UN chungtel a simi poahpoah an I tel dih. Kumkhat voikhat tonnak an ngei. Kumkhat voikhat General Assembly President thim a si. Kumkhat te long President a tuan.\n(3.2) Economic and Social Council\n(3.3) Trusteeship Council\n(3.4) International Court of Justice (ICJ): Netherlands ram the Hague ah an zungpi cu a si. Myanmar acozah tazacuai a si caah a liam ciammi ah khan kan cozah aiawhtu zong an va kalnak kha a si.\n(3.5) Secretariat: Secretary General le UN ah rian a tuanmi kha mah tangah an um. Secretary General cu kum 5 dan ah voikhat thim a si. Atu tan SG a tuanmi pa nih Myanmar ram ralkap nih uknak an lakmi kong ral kan dohnak ah a kan tanpi ngaingai tiah ruah a si.\n(3.6) Security Council: Chungtel ram 15 an um. Azungzal chungtel ram 5 an um. Cu ram 5 hna cu UK, US, China, Russia, le France an si. Voihnihnak ralpi teitu ram an sic aah veto power zong anmah chung in an I phaw. Adang chungtel ram 10 tu cu amah le caan ning tein thim than lengmang an si.\n(4) UN Security Council hi vawlei cung remdaihnak (peace and security) kongah a bia bik in tuanvo a latu buu a si.\n(5) UN Security Council ah remdaihnak kong khuakhan lairelnak an ngeih tikah chungtel dihlak ram 15 an si bantukin ramkhat vote khat cio an ngei. Biachahnak an tuah tikah Veto power a ngeimi ram 5 le adang chungtel ram 7 nih kan lung a tling an ti ahcun a dih.\n(6) Asinain Vote power a ngei lomi ram 10 nih siseh, veto power a ngeimi ram 4 nih siseh, khuakhannak an tuahmi ah kan lung a tling an ti zongah veto power a ngeimi ram 1 te nih NO, ka lung a tling lo a ti ahcun khuakhannak an ngeihmi cu pakpalawng ah a cang ko.\n(7) Myanmar kong tonnak an tuah fa te China nih veto power a hman lengmang. Atu cu China long si ti lo in Russia nih a hun bomh chih lengmang cang. Veto Power a ngeimi ram 5 chungah ram (3) hi mipi lei in an tang. Ram 2 hi ralkap lei in an tang zungzal.\n(8) Atu thil kongah US tanzung le France tanzung hmai ah sandah an piah tikah Ambassadors hna nih mipi kha biaruahnak an ngei hna. China tanzung ah sandah an piah ve nain Ambassador pa a mui a lang lo. Russia le UK tanzung hmai ah an piah ve te tikah zeidik a lawh te lai. Asi khawh ahcun a rannak in Russia le UK tanzung hmai ah siseh, EU zung hmai ah siseh, va piah zau ahcun a tha ve men lai.


Myanmar Ram Buainak Kong He Pehtlai In Mizo Kan Unau Hna Nih India National Security Ruahnak Pe Tu An Ton\nMain Editor June 25, 2021 Leave a Comment on Myanmar Ram Buainak Kong He Pehtlai In Mizo Kan Unau Hna Nih India National Security Ruahnak Pe Tu An Ton\nIndia National Security ruahnak pe tu Ajit Doval cu Mizo kan nau hna (Mizo Zirlai Pawl-MZP) hruaitu hna nih Myanmar rambuai kong kau he pehtlai in ni hin June 25 zanlei sml.3:30 ah an v ton tiah theih asi. Cu lengah Delhi i German le Canada tan zung I first secretary hna he zong an I tong.\nHi bantuk in tonnak Mizo kan u nau hna nih tonnak an va ngeihhna nak ah hin mynamar MP hlun pakaht nih azulh hn a tiah theih asi.\nNi hin I ton nak an ngeih nak I an chim mi cu Min Aung Hlaing Ralhrang hi cohlang/dirpi hlah u law hriamnam zong zuarhhlah uh, cun NUG cozah le mipi runveng tub u ralkap pawl tu hi kan pawm piak ko hna uh tiah an va ti hna. source: zalen Thawngpang dang na rel duh ahcun…June 25 zing suimilam 9 hrongah Mungyua in Pale lei a rak kai mi ralhrangbu mawtaw 56 lakah 3 cu Yinmapin PDF nih bomb he an puah caah a thi mi le a hliam mi an um tiah Yinmapin PDF tuanvo ngeitu nih a ti.\nJune 22 ah Banbei le Tayawcin khua hrong Yamapin PDF le ralhrangbu i kahnak hmun hnih ah ralhrangbu Bo 2 pa telin 30 hrong an thi.\nPDF lei 2 an nunnak a liam tiah theih a si. PDF lei nih an rak kai ahcun kan kah ko lai, thil dik lawng kan duh. Sianghngakchia he mipi he kan tel dih. A si khawhnak lam in kan doh peng ko lai tiah an ti. Mipi zong a herh lo ahcun Yinmapin pengkulh le Pale peng chung Mungyua – Kalaywa – Yakyi ke kalnak lam le Chindwin ti lam ah kal lo dingin an nawl hna. Credit the chin post\nHlasakthiam Minthang Yaw Kee A Inn Anbauh Piak Athilri Anfir →\n← Breaking News; June 25 Zan Sml.9 Ah Ralhrang Nih Mi Pakhat Meithal In An Kah I Athi


US President Thar Joe Biden Biakamnak Ah Rampi Lemcang Thiam Minung Tam An I Tel Lai – THE CHINLAND POST\nUS President Thar Joe Biden Biakamnak Ah Rampi Lemcang Thiam Minung Tam An I Tel Lai\nThe White House, Washington DC - Image\nSalai Bawi Lian Sang| TCP-Kalay| January 16, 2021|US President (46)nak thimmi Joe Biden biakamnak cu January 20, 2021 ah tuah a si lai. Mah biakam ni ah Lady Gaga nih rampi hla saknak le Jennifer Lopez nih US congress ah tuahding mi ah Hlasak nak a ngei lai.\nTV muicuang langhnak minute (90)chung thlah dingmi President biakamnak special program ah Lemcuang minthang Tom Hanks nih Caantlaih (MC) a tuan lai. A dang hlasa minthang Justin Timberlake, Bon Jovi, Lovato le Ant Clemons hna zong an i tel lai tiah theih a si.\nBiakamnak puai ah Georgetown in Sianghleirun lutlai hlun Pastor Leo O’Donovan nih biakamnak Program a hruai te lai. Rampi Thantar(flag) tung tlaitu ding ah Georgia State Meithat zung lei in Andrea Hall nih a hruai te hna lai.\nUS ram mino biazia thiam Nu Amanda Gorman nih biazia relnak le Delaware State Wilmington in Bethel African (Methodist Pastor) Silvester Beaman nih thlachuah a pek lai tiah theih a si.\nCrd: VOA Myanmar\nPrevious Indonesia vanlawng a thawh tlawmpal ah a tlau\nNext Mizoram State Ah Febuary Thla Thok In Biakinn Pumh Khawh A Ngah Lai


Breaking News : Daw Aung San Suh Kyi A Dirhmun Zeihmanh Theih Khawh A Si Ti Loh – HRINGDILDEL LAIRAM\nBreaking News : Daw Aung San Suh Kyi A Dirhmun Zeihmanh Theih Khawh A Si Ti Loh\nA hlan ah cun A Me Suh kong hi ramchung media pawl nih Sihni an hal khawh tawn hna, Sinain a tu ah cun, Thawng la tu pawl nih Aung San Suh Kyi A Sihni pawl an chawnh len hna zong ah phone an la kho ti loh. A hlan ah Daw Aung san suh kyi i a dam lo nak kong le case kong he peh tlai in ram chung ram leng thawng zamh tu media pawl sin ah suh kyi i sihni pawl nih thawng thei ter nak an kan ngeih thawn.\nOctober ni 8 ah Daw Aung san suh kyi i ei hmuar nak kong he peh tlai in u phyo min thing cu bia hal ding ah sihni pawl nih an chonh. Asinain Daw Aung san suh kyi kong he peh tlai in zei thawng hmanh kan thei kho loh. Sihni pawl lak ah pakhat nih Daw min min suh cu tu zarh nikhat ni in bia a kan let ti loh. Cun u khin mg mg zaw zawng ni thum ni in chawn biak khawh a si ti lo tiah a chim.\nDaw Aung san suh kyi a sihni pawl cu u khin mg zaw Daw min min suh u teh mg mg cun yongon lei in Daw kyi win le Daw sing ma la hna pa nga an si. Daw sing na ka nih August thla thawk ah ka um nak inn le kan zung ah ram chung ram leng media pawl nih bia hal nak an i tuah mi pawl nan duh lai lo tiin ralkap nih an ti tiah a chim.\nA hlan ah zung an kan auh poh ah cun ram chung ram leng thawng la tu pawl bia hal nak an kan tuah tawn nain zamudi khua pi pinmana peng an kan um ter i luh le chuah zawng an kan senh ti loh. Cun thawng la tu pawl zawng kan ton khawh ti hna lo caah phone in bia an kan hal mi pawl lawng kan leh khawh cang hna . Thawng la tu pawl cu ralkap lei in (စရဖ) nih thawng an lak nak sang le inn tiang an zulh hna tiah Naylyitaw hram bunh thawng zamh nak cheu khat nih an chim.\nSihni pawl cu tu ah phone hmanh in chawn khawh an si ti lo mi hi zei ruang ah dah si hnga kan thei loh.Tu cu kan chawn kho ti hna lo caah Daw Aung san suh kyi le president u win myint le NLD hruaitu pawl an ngan dam nak lei ah thawng kan thei kho ti loh. Daw Aung san suh kyi cu ralkap nih uk nak an lak bak in leng chuah loin le ho hmanh he chawn biak kho lo in inn ah hrem hnu may 24 ah a mah pum pak in bia ceih zung an chuah pi caah sihni pawl nih suh kyi dam lo nak kong he mipi an kan thei ter khawh.\nDaw Aung dan suh kyi cu kum sau pi thawng tlak khawh nak kawl ram law poh mah 3-1(ဂ) le ei hmuar nak lei in law (55) tel in law azapi fonh in law 11 in ralkap nih an tlaih i tu ting ah ni 250 chung an hrem nak si cang.\n← Good News : Myanmar Ram Mipi Hi Saram Kan Si Lo Caah Saram Lungthin A Ngei Mi Min Aung Hlaing Hruai Mi Ralkap Nih Myanmar Ram Hi Nan Uk Lai Loh\nPDF Nih Ralhrang Ruak Minung 17 An Char →


Rev. Dr. Rualuk: Khrihfabuu Phaisa CNF/A Bawmhnak Ah Kan Hmanmi Cu Za Ah Za Bak A Palh Taktak Mi A Si – The Cherry Par\nMay 17, 2021 Cherry News\nRev. Dr. Rualuk: Khrihfabuu Phaisa In CNF/A Bawmhnak Ah Kan Hmanmi Cu Za Ah Za Bak A Palh Taktak Mi A Si\nRev. Dr. Rualuk nih Messenger in mipi nih biahalnak an tuahnak kongah letnak a tuah hna nak kong a chimmi cu ruah phu ngaingai a si. Ramthumnak a ummi pawl nih Khrihfabu tangka in Chin National Front/Army (CNF/A) bawmhnak an pek mi hi na hna a tlak maw? tiah an ka hal. Khrihfabu tangka in CNF/A bawmhnak pekmi cu za ah za bak in a palh mi a si. Khrihfabu phaisa hi hmuh khawhmi ramkhel ah hmang pung a si hrimhrim lo. Cu ti ka ti tikah CNF/A hna hi an thatlo tuah ding a si lo, ka ti hna nak a si lo. Pumpak tu in bawmh khawh le a si lo ah Organization pakhat min in bawmhnak tuah ding an si.\nVawlei le Organization pakhat min in CNF/A hi kan bawmh bak ding zong a si i, moral support zong kan tuah bak ding a si. Kei zong phaisa an rak ka khawlh a si ahcun ka ngeih tawk cu ka pek bak lai. Zei caah, taksa vawlei ah ka um rih. Kan umnak Lairam caah rian a tuanmi cu ka bawmh lai. Cun, ka rian zong a si. punpak cio kan rian zong a si. Asinain, Khrihfabuu phaisa timi Kha bantuk lei kalter timi hi palh taktak a si. Palh sawhsawh zong a si lo. Palh taktak a si. Zeicaah, Jesuh vailam ah an tah lai ni ah khan Pontius Pilate’s nih Jesuh sinah bia a halmi cu Siangpahrang na si maw? a ti. Aw ka si, asinain aw, kei ka pennak cu hi vawleicung thil ah hin a si lo ee. Ka pennak hi hi vawlei thil siseh law, Nan sin zongah ka phak lai lo. Judah mi hruaitu sin zong ka phan manh lai lo, ka kut tang ummi hruaitu zong nih an doh ve ko hna lai, tiah a let.\nCucaah, Khrihfabu timi hi vawleicung mit hmuh khawhmi pennak caah a dirhmi a si lo. Cucaah, kan phaisa hrimhrim hi vawleicung mithmuh le kut tawnghmi pennak hi ramkhel nak ah hmang ding hi a si in a si hrimhrim lo. Keicu ca ka tialnak zongah feltein ka tial. Hi bantuk in hmang a duhmi pawl hi an khrihfabu hruaitu zong Pathian biatak ah a nun a pem lomi thiangthlarau ah hrinthan lomi hna an si. Tuchan holh in kan chimh ahcun Liberal pawl an si ko. Mah kha Liberal pawl lawnglawng an si lai.\nPathian biatak ah thiangthlarau in a hrinthan mi nih cun kha bantuk lei kha zeitik hmanh ah kan kal pi ding a si lo. Kan rian zong a si lo, zei caah, kan nih cun zungzal ram mit in hmuh khawh lomi ram kha Pathian nih kan sin ah dirh a timhmi a si. Kha ram caah a tuan mi kan si. Kan Phaisa vialte zong kha ram caah Pathian nih a kan pekmi a si. Cu ka ah Khrihfabu phaisa cu kan hmang lai. Asinain, CNF/A caah kan tuan hrimhrim lai lo tinak a si lo, pumpak in kan tuan lai. Kan bawmh khawh tawk kan bawmh lai. Buu pakhat khat min zong in kan tuan lai. Asinain, cu tin si loin Khrihfabu phaisa hna kha bantuk in kan hmang timi cu za ah za bak in a palh taktak mi a si. Hi ti ningin kan kal lengmang ahcun Pathian lung zong kan fakter ngaingai lai ti hi kei ka hmuh. khuaawng zong kan tong bak lai lo, ti khi ka hmuhmi a si.\nNote: Thawngtha Production nih Biaruahnak an tuahnak ah a chimhmi a si i, ngai na duh ahcun minutes 50 – 58 karlak ah a chimhmi a si. Thawngtha Production sinah Video in ngai khawh zong a si.\n← Hakha Le Falam Karlak I Kahnak Ah Zeiruangah Ralhrang Pawl Nih CDF Umnak An Theih Khawh Ning\nMin Aung Hlaing Ralhrang Nih Uknak A Kal Pi Rih Ahcun Mipi Vialte Nih Hriam An Tlaih Dih Cang Lai, Tiah KIO Nih An Chim →


Thantlang Peng Hluttaw Budget Sing 1000 In Khua 40 Bawmhnak An Pek - THE CHINLAND POST\nThantlang Peng Hluttaw Budget Sing 1000 In Khua 40 Bawmhnak An Pek\nSalai Elvis| 2019 April 22| 2018-2019 Budget kum Thantlang peng Hluttaw budget sing 1000 dih in khua 40 ah bawmhnak an pek cang hna tiah kan theih.\nHi bawmhnak cu khuate lei nih an herhmi pawl chimrelnak an ngeih mi chungin tuanvo ngeitu hna nih khua thim le rian tuanding zoh hnu ah aa tlak ning in an phawtzamh hna hi a si.\nTu kum chungah bawmhnak an pek mi hna khua cu; Bungkhua (sing 20), Tlanglo (sing 20), Thangzang khuathar (sing30), Aibuk (sing 20), Ruabuk (sing 25), Hnaring sangthen No.2 (sing 25), Tlangte (sing30), Sentung (sing20), Surngen (sing 25), Thlualam (sing 20), Thantlang sangtheng No.3 (sing 20), Phaikhua (sing 20), Sangpi chung (sing 20), Tahtlang (sing 30), Vanzang (sing 30), Zaangtlang (sing20), Arcirh (sing 20), Khuafo (sing 20), Khuabung (A) (sing 30), Lawngtlang khuathar (sing 20), Leitak(A) (sing 25), Kuhchah (sing 25), Hriphi (A) (sing 30), Congthia (sing 30), Tikir (A) (sing 30), Thantlang khuachung sangthen No.3 (leilam cawhnak sing 15), Vomkua (sing 30), Innhmunpi (sing20), Tlangkhua (sing 30), Hriphi (B) (sing 30), Thangaw (sing 30), Zaabung (sing 30), Leitak zipi (sing 30), Zephai (B) sing 25, Salen (sing 30), Fanthen (sing 20), Saacek (sing 15), Mualkai (sing 20), Khuahrang (sing 20) le Lulpilung (sing 20) an zapi khua 40 le tangkafang sing 970 bawmhnak an pek hna.\n“An mah le khua cio nih an herhmi an chim rel hnu ah hi hna khua cu bawmhawk aa tlak ko tiin, Hluttaw palai minung 4, penguk zung, sipin le Simanking zung tuanvo ngeitu hna he tiin kan thim hna hnu ah kan bawmh hna hi a si. A tu tanah khua 40 an si i a tangka fang in sing 970 a si. Sing 30 a tang mi hi rian an tuan mi va zohfelnak le ca tial le catlap man ah chiah i hman ding a si.” tiah Amyotha Hluttaw MP Pu Bawi Khing nih TCP ah a chim.\nTutan bawmhnak pek mi le khua cio nih an herh in rian an tuan mi hna cu khuachung lam remhnak, dinti lak nak le ti khonnak, luti luannak (yepun), khuakhat le khuakhat i pehtlaihnak lam cawhnak le hlei tuahnak tibantuk riantuan ding deuh a si hna. A luanci 2017-2018 kum zongah Thantlang peng in khua 37 hna zong Hluttaw budget sing 1000 in bawmhnak pek in an rak thenh phawt bal cang hna tiah kan theih.+++\nPrevious Paletwa Peng Ah Ralzaam Minung 2600 Leng An Phan\nNext Chin Ramkulh Chungah Taangli Le Taangriat Siangngakchia Minung 7 An Sung


Your position: Home > Products > 1000w fiber laser cutting for metal\n500w 750w 1000w 2000w metal laser cutting machine ... Our company Fiber laser cutting machin CNC Fiber laser metal cutting machine price e adopts the most ...\n1000w 2000w fiber metal laser cutting machine,US $ ... 1mm Stainless Steel Sheet Fiber Metal Laser Cutting with hole youtube ... 1000W laser cutting machine: ...\n1000w laser steel cutting fiber laser machine for metal,Stainless steel fiber cutting laser price 1000W cutter ... cut 1000w fiber laser cutting machine with metal ...\n1000W Fiber Laser Cutting Equipment for Metal Plate; ... Fiber metal laser cutting machine Technical Parameters: Technical Items. Parameters. Laser type.\nChina Wholesale 1000w Metal Laser Cutting ... - …\nChina Wholesale 1000w Metal Laser Cutting Machine ... With Ipg Fiber Laser,Laser Cutting Machine,Fiber Laser Cutting Machine,1000w Fiber Laser Cutting ...\nFiber 1000w Laser Cutting Machine For Metal Sheet , Find Complete Details about Fiber 1000w Laser Cutting Machine For Metal Sheet,1000w Laser Cutting Machine,Fiber ...\nfiber laser 1000W metal laser cutting machine ... - …\nPrevious Post: 2mm metal acrylic laser engraving cutting machine\nNext Post: china 460 co2 laser engraving cutting machine


North Korea Nih Rocket Bomb Pawl Rili Chung ah a Kah Than – THE CHIN JOURNAL\nNorth Korea Nih Rocket Bomb Pawl Rili Chung ah a Kah Than\nMay 5, 2019 | The Chin Journal | Hakha, Chin State\nMay 4 zinglei ah North Korea nih raldohnak cawnnak pical ngaiin a tuah i nichuahlei rili chung ah rocket bomb tampi a kah than, tiah theih a si.\nNorth Korea cozah thawngzamhnak KCNA nih, “Atu zing raldoh cawnnak pumpak in a vung zohtu kan hruaitu Kim nih kan ralkap pawl thilti khawhnak a hmuh tikah a lung a hmui hringhran,” tiah a langhter ve.\nAtu bantuk in North Korea nih rocket pawl a kah thannak hi US he hnatlaknak an rak ngeimi cung ah le naite Vietnam ram i US-North Korea tonbiaruahnak a tlamtlin lo ruang ah a lungput a langhter bia a si kho, tiah a ruatdamhtu zong an um.\nSouth Korea cozah nih, “North Korea nih rocket pawl a kah thanmi kong ah kan lungre a thei. South-North Korea ram hnih karlak i entainak vialte hloh dih ding in hnatlaknak kan ngeihmi bantuk tein North Korea nih a zulh awk a si,” tiah cathanh an chuah.\nSouth Korea’s Joint Chiefs of Staff nih, “Nichuahlei rili, Wansan hmunram pawng he a naihnak pawng ah North Korea nih rocket bomb tampi a kah. An rocket bomb pawl cu meng 125 tiang an zuang. Atutan an kahmi North Korea rocket pawl nih South Korea khualipi cu an phan kho theng lai lo,” tiah a chim.


US Ralkap Vanlawng Pakhat Cu March 19 Ah Khan Norway Ram Ah A Tla I Aa Cit Mi Minung 4 An Zate In An Nunnak Liam Tiah Theih A Si. – Chintanbo\nUS ralkap vanlawng pakhat cu March 19 ah khan Norway ram ah a tla i aa cit mi minung 4 an zate in an nunnak liam tiah theih a si. Hi vanlawng hi US Maraine ralkap vanlawng a si i NATO ralkal pawl he raltuk an cawnṭi lio ah a tla tiah theih a si.\nNorway ram Bodo khuapi thlanglei khuacaan a chiat ngainak hmun ah a tla i khuacaan a chiat tuk caah bawmchan ding i a kal mi Helicopter an ṭum kho lo i a thaizing ah a tlaknak hmun ahcun Vur lak hmanmi Mawṭaw saikel hmang in an va kal tikah a chung aa citmi minung 4 cu an dihlak in an nunnak liam, hi a nunnak a liam mi hna hi an dihlak in US mi an si tiah Norway police nih an fehter.\nKhuacaan a chiattuk caah maw a tlak ti mi le zeiruang ah a tlak ti mi le thil sining zong hlathlainak kan tuah rih lai lo i khuacaan a ṭhat tik ah kan hlathlai te lai, tiah Norway palek nih an thanh.\nUkraine President Zelensky nih cun Russia President Putin he ton biaruahnak ngei ding in timh cia ka si i, nain tonbiaruahnak ah hnatlaknak pakhat tal kan ser khawh lo ahcun vawleicung ralpi pathumnak(WW3) chuahtertu a si kho, tiah a ti.\nAtutan buainak hi tonbiaruahnak ngeih lo ahcun raldohnak hi kan ngol kho lai lo, tiah Ukraine President Zelensky nih cun US thawngzamh CNN he biaruahnak ah a chim. Ukraine nih a ngeih mi uknak le a vawlei a ram a co khawh ṭhan nakhnga caah mizei poh i tel khawhnak remdaih biaruahnak kan ngeih a herh ko, tiah Russia Cozah sin ah nawlnak zong a tuah chih.\nNATO member ah Ukraine lut loin le Ukraine cu khoika lei hmanh ṭang loin a um nak ding ah kaphnih hnatlaknak kan tuah kho deng cang i Russia le Ukraine karlak bairuahnak zong pehzulh in kan ngei ṭhan lai, tiah Russia palai pakhat nih naite ah khan a rak chim.\nNizaan, March 20 ah Russia nih Ukraine ram Mariupol khuapi chung ah mizapi 400 hrawng an i dornak Art sianginn pakhat cu bomb an thlak i a rawk dih cikcek tiah Mariupol council nih a thanh i a nungdam mi kong ah zeihmanh theih a si rih lo. Atu bantuk Russia ralkap nih mizapi umnak an kah hram mi hi an duh ding in ral hmai an nawr khawh lo caah a si,” tiah US Defense Minister Lloyd Austin nih cun a chim.


Suh Kyi Bantuk A Si Te Dingmi Ngakchia Nu – Buanchukcho\nJune 30, nizan i ralhrang nih an thlahmi hna lakah Mandalay ramthen Mogok khuapi i kum 5 ngakchia nute zong aa tel ve. A min cu Suh Htet Wine a si. A pa hi ralhrang thlahnak dingah biatak tein a cawlcangmi Ko Soe Htay a si. A pa bantukin kum 5 lawng a simi Suh Htet Wine zong lamzawhnak ah aa tel lengmang ve.\nRalhrang nih hin a pa tlaih an duh caah an inn cu an luhhnawh. Ko Soe Htay cu a um lo caah a nupi le a fanu pahnih cu an tlaih hna. June 30 ah Suh Htet Wine cu an thlah than nain a nu le a u tu cu an thlah ve hna lo.\n“Ka fanu nih thong chungah rawl khim in kan ei lo, cun ek-inn hmanmi ti in kan i kholh tiah a chim. Zeidang cu kan hal zongah a chim duh lo. Lungthin zawtnak he nun caan a hmang lan sual lai ti ka phang” tiah a pa nih a chim.\nAmah Ko Htay le a fapa pahnih hna tu cu ralhrang tlaih ding tih ruangah an i thup rih. A fanu Suh Htet Wine zong a himnak hmun ah a phan cang tiah a pa nih a chim. Kum 5 lawng a si rihmi ngakchia nute nih ralhrang uknak dohnak ah aa tel ve lengmangmi hi a upat tikah Suh Kyi bantukun ram hruaitu minthang a si te lai ti a langhtertu a si tiah ka ruah. The Chin Post


Vawlei Cung Bawlung Chuih Thiam Hna Certual Chung Bak I An Thih Lionak Video – ZINGHMUH NEWS\nVawlei Cung Bawlung Chuih Thiam Hna Certual Chung Bak I An Thih Lionak Video\nThihnak kan timi hi cu minung kan mit kan ttheh kar te bak khi a si ko i cu thihnak kan timi zong cu zei bantuk minung hmanh nih kan hrial khawh bak lomi le kan ton cio te dingmi a si fawn. Zei bantuk mirum le minthang hmanh an thih caan phanh ah cun an thi ruangmaang ko i an thih hnu ah cun zei hmanh an i kal pi khawhmi thil zong a um hlei fawn lo.\nCu bantuk in vawlei cung bawlung chuih thiam hna zong an i ruah lo tuk lio caan bak ah an nunnak liammi hna an um i cheukhat cu an mah zoh tu minung a thong leng hna hmai bak ah an ttuan duh bikmi le an tlaihchan bikmi bawlung chuihnak i lente an i celh lio bak ah tlu in a thimi zong an tampi ve hna.\nCheukhat hna nih kan ruah ning ah cun mah bantuk bawlung chuih thiam minthang hna hi cu exercise zong caan hmaan tein a lami an si caah fawi te i a thi ko ding cun kan rak ruat lem hna lo nain bawlung chuih lio ah a thimi an tlawm ti lo. Bawlung chuih lio ah tlu in a thimi hna lak ah hin kan mah kawlram mi chungin cun tampi kan hei theih khawh lo hmanh ah minthang minta pakhat a si vemi Min Thway hi si ve.\nBawlung chuihnak certual chung ah tlu in a thi bakmi cu si hlah hmanh sehlaw bawlung an chuihnak i a tluk hnu le sizung an phanh pi hnu ah a thimi si ve ko caah bawlung chuihnak bak in a thimi si ti zong cu al awk ttha ve lo (bawlung kha rak chuih hlah sehlaw a thi lem hnga lo cu mu). A tutan i kan vun langh termi video hna hi vawlei cung bawlung chuih thiam hna nih bawlung chuihnak certual chung an tluk lio i a thimi hna video si.\nCheukhat cu an ka le an hnar hna i thisen a chuah bu bak in a thimi an um hna i zohnak hmanh hin ngaihchia le ruah tam lei bak an si. Mah video hi a zo cia le a hmu cia zong kan um ko lai nain a zoh rih lomi le a hmu rih lomi hna kan um sual ah tiah ka vun share tthan venak hi si.\nVideo zohnak: https://www.facebook.com/Cr7Planet/videos/140192953231358/?t=0\nHOME, SPORT March 17, 2019 March 17, 2019 by David


Buddhist Titoih Puai Cu Mitam U Biaknak Puai A Si Caah Cozah Nih Tuan Ding Tuanvo A Ngei; Minister Pau Lun Min Thang – THE CHINLAND POST\nBuddhist Titoih Puai Cu Mitam U Biaknak Puai A Si Caah Cozah Nih Tuan Ding Tuanvo A Ngei; Minister Pau Lun Min Thang\nSalai Ngun San Aung| 2018 March 27| Chin ramkulh khuahlipi Hakha ah 2018 Buddhist titoih puai cu kumdang tawn bantuk in cozah hruainak in tuahding timhlamh a si than cang.\nTukum tuah an timhmi ah cozah zung rian tuanmi hna hramhram in lam ter, tlawm thawhternak kong le hi bantuk biaknak pakhat puai a simi cozah nih tuanvo lak in tuah timi kongah puai a tlamtlin nakding hoatu tuanvo ngei Social Minister Pau Lun Min Thang nih a tang lei bantuk in a chim.\n“Tukum ca hi meeting voikhat lawng kan tuah rih. Tu thla ni 30 ah voikhat kan tuah than lai. Kan hnu meeting zong ah ka chim, tukum cu hohmanh hramhram in lam ter le tlawm thawhter a um lai lo. Asinain anmah le an zung cio ah an upa te nih zeitin an tlawlrel hna lai timi bel cu anmah nawl si lai. Cun tukum cu Idol ti bantuk a um ti lai lo. Lam tu tam deuh in kan tuah lai. Lam le tlawm thawh kong ahhin kei cu kan i tel cio awk a si ko tiah ka ruah. Tlawm zong cu thawh cio awk a si ko, a herh ahcun kanmah zong nih kan thawh ko lai ka ti hna. Cun cozah nih kan tuah lengmang mi kong tu ah cun kan ram chung milu rel tam u a simi hna an biaknak a si caah Cozah nih tlangtlak in tuah piak ding ah tuanvo a ngei tiah ka hmuh. Christmas le a dangdang puai tibantuk zong kan tuah ko lai. Christmas bel hi mah le Khrihfabu cio in tuah a si tikah cozah nih kan tuah zongah minung chuah a si lo.”\nHi kong he pehtlai in Chin Human Rights Organization Project Director Salai Van Biak Thang nih, “hihi a chung ah khin cunglei upa te nih zung riantuan mi khi hi titoih puai ah nan lam lo ahcun cutin kha tin a si lai ti bantuk in tlerhkhawnhnak um dawh a si. Kan i tel lo ahcun timi tihphannak an ngei rua. Cucu kan rak doh lengmang mi a si. Mi pakhat nih tihmi a ngeih ruang ah siloin amah lungtho tein aa tel ahcun cucu amah pumpak nawlngeihnak a si caah buai ding a um lo. Asinain pakhat khat tihphannak ruangah a si ahcun cucu amah pumpak nawlngeihnak in a si ti lo caah a dik lomi a si. Cun Cozah nih biaknak puai tuah hi tuahnak nawl zong cu an va ngei ko lai. Asinain biaknak dang a fa tete ca zong ah aa ruang tein an tuah awk asi. Biaknak cheukhat nih an biaknak puai tuahnak nawl an ngeih lo lio le tuahnak nawl cozah sinah an hal zong i an onh hna lo lio ah anmah cozah nih mitam u papek in an biaknak puai va tuahpiak tibantuk cu a tlari lo. Cozah cu mizapi aiawh an si caah mizapi caah aa ruang tein rian an tuan awk a si” tiah a chim.\nHakha penguk bawi Pu Chan Fiang nih cun, “Laimi pawl Kawl pawl titoih zungkhaar caan i Laimi Khrihfa nan laam lai; Zung nan kai lai tihi zeitin dah nan ruah cio? Kei cu ka el cang hna hih. An ka thuat te ko lai” tiah a pumpak facebook cahmai ah a tial.\nHiti a tial mi cu kum dang zong ah zung lutlai cio kha cunglei upa nih nawl pek in nannih zung in minung cuzat nan chuahpi hna lai tibantuk in nawl pek a um caah cucu a duh lonak le a elnak hna kong a tialmi a si i amah pumpak kan pehtlaih khawh lo caah a facebook cahmai i a tialmi tu kan langhter nak a si.\nPuai tuahnak caah tuanvo ngei Minister Pau Lun Min Thang nih cun tukum cu hohmah hnek a um lai lo. Mah le lungtho tein aa tel duh mi i tel a si lai i anmah le an zung cio in zeitin an i tlangtlak timi bel cu anmah nawl a si lai a ti caah kumdang bantuk in zung pakhat in a laam tu ding minung cuzat tibantuk in i fial cu a chung in um dawh a si ko. +++\nPrevious Chin Youth Organization Cup Cu April 2 In 12 Tiang Hakha Ah An Tuah Lai\nNext Pi Suu Kyi Nih Kan President Thar U Win Myint Hi Rian A Phawt Ve Awk A Si: Dr Sui Khar


Nhung Bai Tho Tinh Yeu Lang Mang Hay? - Okela\nnhung bai tho tinh yeu lang mang hay?\nnhung bai tho tinh yeu lang mang hay? community answers\nnhung bai tho tinh yeu lang mang hay Similar Questions\nNhung Bai Tho Tinh Yeu Lang Mang Hay Nhat?\nNhung Cau Tho Tinh Yeu Lang Mang Hay Nhat?\nNhung Bai Tho Hay Ve Tinh Yeu Lang Mang?\nNhung Bai Tho Tinh Yeu Hay Va Lang Mang?\nNhung Cau Tho Tinh Yeu Hay Lang Mang?\nNhung Cau Tho Hay Ve Tinh Yeu Lang Mang?\nNhung Cau Tho?\nquestion_answerÃÂºÃ‘Æ’ÃÂ¿ÃÂ»Ã‘Å½ ÃÂ´Ã‘â‚¬Ã‘Æ’ÃÂ³ÃÂ° ÃÂ¾�?question_answerpaypal send money as gift no fee?question_answerhow to evolve kirlia into gallade in pokemon light platinum?question_answerÐ³ÐµÑ€Ð¼Ð°Ð½ Ð³ÐµÑÑÐµ ÑÑ‚ÐµÐ¿Ð½Ð¾Ð¹ Ð²Ð¾Ð»Ðº?question_answerfor sale by owner cadillac cts?question_answerã ã ã ã ã ã ã ã å ã ã âºã ã ã ã ã ã ã ã å ã ã ã ã ã ã âºã ã ã ã â?\tLatest Documents (soon..)


Mithiang Nereus, Mithiang Achileus,le Mithiang Pankras | Radio Veritas Asia\n12 May Saints\nMithiang Nereus le mithiang Achileus hna cu pakhatnak zabu ah Rome chan Ralbawipa i mi ral`ha ralkap hna an si. Khrihfa lei ah an rak i mer `han tikah annih cu Rome ralkap cannak kha an duh ti lo. Cucaah Terracina tikulh ah `hawlnak dan an tat hna i Tragian a uk lio caanah an lu an tan hna i an thah hna. An thlan kha `hate in an zohkhenh i anmah upatnak caah mah hmun ah cun Biakinn pakhat an sak.\nAnmah thihnak kumkhat a tlin fatin an puai chungah aa pummi hna kanmah hna hmai ah a ummi, hi mithiang pahnih hna cu hi vawlei kha an fih i daihnak, rumnak, `hatnak hna in tlaihchan a si lio can hmanh ah hi vawlei kha an kedil tangah an chiah tak tiah mithiang Gregory nih a chim.\nMithiang Pankras cu Sirian miphun a si. Mi lianngan phun chungkhar in a chuak mi a si. A nu le a pa an thih hnu ah a pu nih Rome ah a auh. Kum (14) a si ahcun Khrihfa zumhnak lei ah aa mer i a lehkhanmi a si. Cuhnu ah a ngeihmi chawva vialte kha misifak hna `henh awkah `uan hram aa thawk. Mah a tuahsernak cu aana a ngeitu hna zohngiatnak kha a ton caah kum (304) kum Deoclesion i hremnak le tuk velhnak chan ah khan a lu an tan i an thah.\nAurelian lam ah khan an vui i, amah upatnak le philh lonak caah Pope Marcus nih mah hmun ah cun Biakinn pakhat a sak. Mithiang Gregory nih amah kha “Lihbia a chimtu hna a lehrulhtu” tiah min asak. Mithiang a ruak pumcheu hmaiah lih le hrawkhrol in an tuah mi biakamnak vialte kha Pathian nih dan a tat zungzal hna tiah mithiang Gregory nih fiang tein a chim.


Kawl Ralhrang Mawhchiat Le Au hnawh Cu Thing Le Lung Mawchiat Le Au Hnawh He Aa Lo/ Aa Khat - Khuaruah Har News\nKawl ralkap mawhchiat le au hnawh cu thing le lung mawhchiat le au hnawh he a lo/a khat bak. Kum 70 deng cu pei ralkap nih thiltthalo an tuahmi cungah kan mawhchiat len hna, kan au hnawh len hna nan an zual chinchin fom cu.\nMah lawng hlah, ram tampi le buu tampi zong nih an mawhchiat len hna i an au hnawh len hna nan zeisan te a tlai lo. Mah ruangah a biapi mi cu Kawl ralkap nih kan cungah thiltthalo le rawhralnak tlawmdeuh in an tuahnak ding lam tu kanmah mipi nih kan ruat i lam kan kawl a hau cang.\nRalkap nih cun teirulchamnak a phun2 in an tuah ko lai. Mawhchiat le soisel len zongah san a tlai lo. Kanmah a dotu pawl tuk nih a dohdan kan thiam a hau i mipi cungah harnak le tthat lonak tlawmdeuh in an tuah khawhnak ding lam tuk hawl kan hau cang.\nKawl ralkap nih thiltthalo tampi kan cung an tuah tik ah ramdang le UN nih an kan zuanhnawh lai ti zong i ruahchan hlah u sih. Kum 70 deng cu pei aho ram le UN zong nih pei an kan zuan hnawh ti lo cu. Zeitluk hmanh in ralkap pawl nih tthat lonak tampi in tuah hna hmanh seh law ramdang le UN nih cun an kan chanh bel lai lo. Eidin le rawl le sii-ai lawng an kan bawmh ko lai.\nAtu naiah Kawl BBC nih pastor pakhat bia an hal i Thantlang khua chungah minung 50 hrawng lawng an tang lai a ti. A zammi hi mawhchiat ding an si lo. Khoika ram le khua poah ah ral le ral an i doh ahcun an zam cio ko.\nRalkap nih uknak a lak hnu in mipi lakah a lar ngaimi pakhat cu “statement” chuah hi a si. Statement chuah hi a fawi tuk nan sullam a nei ngai i hmual zong a nei ngai ve. Ram tampi le miphun tampi zong nih an hmang cio. Asinan atu lio kan ram sining ahcun statement chuahmi poah zumh thlu ding a si lo.\nStatement zong mihlen nak ah hmang khawh a si. Kawl ralkap statement zong nih mipi tampi an kan hlen bantuk in mipi statement chuahmi zong nih hlen khawh kan si ve timi hi philh lo ding a si lai. Statement chuah tham cu a fawi tuk ko cu. Na facebook timeline i ca na ttial bantuk tluk in a fawi ve ko.Crd: Van Tum


Shan Hriamtlai Hna Le Ralhrang Kahnak A chuak - Chin Eleven News\nHungmalin peng ah ralhrang phu hna le Shanni ralkap (SNA)kar kahdohnak a chuak; Sagaing ramthen,Hungmalin peng Hephat(ဟဲဖက္) khua ah August 5 ah ralhrang phu hna le Shanni ralkap (SNA) kar ah kahdohnak a chuak tiah theih a si.\nRelchap: Mandalay ramthen, Pwin Oo Lwin ah August 4 le 5 ah khuami 5 hna cu PDF nan si tiin ralhrang nih an tleih hna. August 4 ah YeChanOo khua mi mino pakhat, August 5 zan sml 6 hrawng ah Toegyikone le Latpankone khua mi mino 4 ralhrang nih an tlaih hna.\nNUG Caah A Poi Taktak Kho; Min Aung Hlaing Le US President Cu Tuzing Ah Biaruahnak An Ngei


Thawngpang Bulten: By Salai Lairamthang – Chuncha News\nThawngpang Bulten: By Salai Lairamthang\n1. President Donald Trump nih sianginn onnak caah aherhmi information le iralrin ding guideline vialte tlamtling tein kan tuah dih cang caah sianginn hi nan on ding a si ko” tiah a chim. Hlan ah Virus sining kan hngal lo, atu cu tampi kan cawn i kan hngalh cang. Ralrinak kan tuahmi tha tein zulh ahcun tihphan ding a um lo” tiah nizan ah Fox news he interview ah a chim. US cu federal ramkomh a si bantuk Sianginn onnak nawl taktak cu State cozah nih nawl a ngeihmi a si. State tangah ummi county zong nih nawl an ngeih rih fawn.\n2. A ra laimi August thla chungah hin Noth Carolina state, Charlotte khua ah Republican National Convention tuah ding in timhlamh ciami a si. Asinain North Carolina state, ramukbawi Roy Cooper cu Democrats a si caah convention tuahnak nawl pek le pek lo atu tiang fiang rih lo. President Trump nih tuahnak nawl pek dingah nawl a hal nain biafiang lehmi a um rih lo. Mah Republican Convention puaipi ah hin President Trump cu Republican Parety aiawhtu in President cuh dingah official tein an cohlannak an tuah lai.\n3. Brazil ram cu Coroanavirus zawtnak nih fak ngai in a den hna caah minung 363,221 an zaw i, minung 22666 an thi cang. Cucaah President Trump nih Brazil ram in US citizen lawng US ah lutnak nawl a pek cang hna. Brazil in ramdang mi paohpaoh US ah luh khawh a si ti lo.\n4. US le Tuluk cu Coronavirus ruangah pakhat le pakhat an i mawhchiat, sual an phawt caah faak ngai in an i rengh. US cozah nih Tuluk company 33 US ah sipuazi tuahnak nawl an phih hna. Tuluk cozah nih vanlawng a phur khomi sangphawlawng pahnih , Liaoning le Shandon cu Taiwan ram thlanglei Yewloow rili lei ah a kalter hna. Taiwan cu Tuluk nih ka ram a ti nain Taiwan cozah nih cun Tuluk ram kan si lo” a timi ram an si i, US nih Tuluk ral in a venmi ram a si. Tuluk nih Taiwan nih a laak sual ahcun US he iphomh dawh an si. Credit: Salai Lairamthang\nCovid-19 Ruangah Amazon Company Ngeitu Jeff Bezos Nih A Pakhatnak Trillionaire Tiang In Vawlei Cung Mirumbik Ah A Chuahnak Ve Ko\nTu Ni COBEM Le UNHCR Meeting An I Ceih Mi Cheu Khat.


Trump thil tuah mi cu Twitter le Facebook caah mangchia tuk si cang; US cu an buai tak tak ko\nTrump nih a chim ning bantuk in Veto power cu a hmang tak tak cang. Mi tampi, a hlei in Liberal Media pawl nih a hmang lai lo, a hmang ngam ti lo tiah heh tiah an rak tial mi cu Trump nih a hmang cang caah Liberal media pawl caah cun mangchia bantuk si ko\nPresident Donald Trump nih $740bn (£549bn) Defence spending bill ah Veto power a hmang cang ti a phuan . Mah bantuk in Veto Power a hmang nak ruang bik cu, Afghanistan le Europe ram in US ralkap cu US ah kir ter than le Military base in Confederate leaders’ pawl min hlawn an duh ruangah a si.\nMah hi President Trump nih a duh lo ngai mi a si. Cun mah bantuk in Veto power a hmang nak ruang pakhat cu Article 320 hmang in Bigtech pawl kilhveng an nih tim caah mah hi President Trump nih a duh lo tuk mi a si caah si\nPresident Donald Trump & first lady Melania Trump hna cu White House in Mar-a-Lago lei ah Christmas hmang ding in an kal, December hramthawk ah khan Congress nih Veto proof nak ding caah tiin, National Defense Authorization Act hi an rak cohlan\nPresident Trump nih a chim mi cu, Voih tampi ka chim cang kha, military base Confederate figures hna hi politics caah hmang lo ding tiin a chim. Mah bill hi Congress sin ah voih tampi ka rak chim cang tiin.\nMah Congress nih an passed mi bill ah hin ka min ka thut lai lo tiin a chim, US ram caah heh tiah rian a tuan tu pawl min hlawn hi zeitik hman ah ka tuah bal lai lo tiin a chim chap\nThe New York Times report nih alangter ning a cun, House Minority Leader Kevin McCarthy nih GOP lawmakers hna cu Wednesday ah phone in a chawnh hna i President Trump nih veto power a hmang tak tak lai maw hmang tak tak lai lo ti a fiang lo tiin a chim\nLawmakers pawl nih December 28 hlan ah Shutdown a um lonak ding caah heh tiah lam an kawl a her cang, Senate Minority Leader Chuck Schumer, New York Democrat cu heh tiah a zai, Democrats Senators pawl nih Trump cu heh tiah an doh lai tiin a chim,\n‘Donald Trump just vetoed a pay raise for our troops so he can defend dead Confederate traitors,’ tiin, US cu an buai tak tak ko. Source-Westernjournal\nBe the first to comment on "Trump thil tuah mi cu Twitter le Facebook caah mangchia tuk si cang; US cu an buai tak tak ko"


Thihdar : RIP Capt Siang Lian – Buanchukcho\nThihdar : RIP Capt Siang Lian\nR.I.P : Capt. Siang Lian ruakvui caan thawngthanh\nCapt. Siang Lian ruakvui caan thawngthanh\nJuly 11 zinglei 4:30AM Yangon Sanpiah sii-inn ah mual a liam mi Capt. Siang Lian cu July 12, 11:00 AM, Yangon Khrihfa thlaan Yewai ah a ruak an vui lai. The Hakha Times\nThawngpang dang relchap : Gangaw lei Kalnak Lam ah SAC Ralhrang le PDF an i Kap, SAC 20 Hrawng an Thi\nNihin July 11 zinglei ah Gangaw lei kalnak motor lampi hmun hnih ah PDF le SAC ralhrang karlak kahdohnak a chuak i ralhrang lei in minung 20 hrawng an thi. Lampi ah kahdohnak a chuah ruang ah Oxygen a phormi motor pawl le khualtlawng motor pawl an taang hna.\nPungtaung-Pungngia pawng ah le Sagaing ramtthen chung Pale-Khin Aye khua karlak ah kahdohnak a chuah hi a si. Oxygen a phormi motor pawl hi Pungtaung-Pungngia pawng ah an taang hna. Pale-PDF le Maing-PDF i bawm in SAC ralhrang pawl an kah hna hi a si.\nTHAWNGPANG THAR : Kachin le Sagaing Kahdohnak ah SAC Ralhrang 180 Leng an Thi Electric man a khawltu minung 2 meithal in an kah hna Thantlang Facang Phortu Truck Pahnih Falam ah SAC Ralhrang nih an Hren Sagaing Ramtthen ah SAC Ralhrang 40 Hrawng Nihin ah an Thi Thantlang ah COVID-19 in Minung Pakhat a Nunnak a Liam Yangon i Daw Thet Thet Khaing Sui Dawr Bomb an Puah Hnawh\nCNF nih Ralkap 15,000 Leng Raldoh Ningcang a Cawnpiak Khawh Cang Hna Chinram ah NLD nih PDF Dirh an Timh Timi kong ah Chin NLD Upa Biahalnak.\nThihdar: FBA Gs Rev. Daniel Vai Lian Zul nih mual a kan liam tak\nR.I.P FBA Gs Rev. D Vai Lian Zula


Pope Francis Poland mino hna sin tha pek nak | Radio Veritas Asia\nPope Francis Poland mino hna sin tha pek nak\nPope Francis nih Poland ram um mino hna sinah Pope John Paul II cawnpiak ning cang theihthiam nak hnga ding caah le cu cawnpiak nak chungin an nunnak ah harnak do-khan tu tei khawhnak thazang i lak cio ding in a sawm hna.\n“Nihin ni ah internet thawng langhter nak thawngin a nunning cang hna le a cawnpiak nak hna kha nan theih khawh cio ko cang lai” tiin a bia hramthawhnak ah Pope Francis nih a chim.\nMithiang Pope John Paul II a cawnpiak nak chungin a langhter duh bik mi cu dawtnak le chungkhar i zohkhenhnak kong an si nak zong a chim rih.\nPope pa nih a ti rih mi cu pakhat cio in siseh, chungkhar cio in siseh, harnak kan ton cio mi hna hi “thianhlimnak le lunglawmhnak lam phanh khawhnak ding caah” don-khaan tu tak cu an si lo.\n“A cawnpiak nak hna cu chanthar chungkhar hna ton mi harnak hna tei khawhnak ding caah zohchunh awk tlak taktak an si” tiah a ti rih.\nKarol Wojtyla tiah a rak no lio i rak hngalh mi mithiang Pope John Paul II cu a rak ngakchiat lio tein a chungkhar hna nih an rak thih tak mi ngaktah pakhat a rak si.\nSiangngakchia a rak si lio zongah a dawtmi a hawi le tampi nih Nazi ral ruangah nun-tian in siseh, thih-tian in siseh an rak kal-an rak loh tak mi a rak si fawn.\nWojtyla cu October 1942 ah Archdiocese of Krakow clandestine underground seminary ah siangbawi si ding in a rak lut i a voi-2 nak vawlei pumpi ral lio Nov. 1, 1946 ah Siangbawi ordination a rak hmu mi a si.\nAugust 1944 kum, German ralkap hna nih Krakow khuapi chung buaibainak rengh an timh lio ah inn tangah a hawi cheukhat he an rak i thup hna i cu ka hmun in Bishop umnak inn lei ah an rak zam.\nCu ni nikhat lawngah cun mino tlangval 8000 renglo tlaih-khih an rak tong.\nRal pi a hun dih tik zongah Siangbawi cannak in siseh, Bishop cannak in siseh, communist ral le pathiang a um lo timi cawnpiaknak ral zong tampi a rak tong.\n“Harsatnak kan ton mi vialte hna nih zumhnak lei ah pacing sinak le thawnnak a kan pek. Thihnak in a tho tthan mi kan Bawipa Jesuh Khrih kan zumh ruangah zumhnak lei in hneksak nak kan ton tik zongah kan mah thazang siloin Bawipa thawnnak lawngin tei khawh kan si” tiah Pope Francis nih a ti.\n“Dawtmi mino hna, nan nunnak dih lak in Jesuh Khrih sinah i ap ding hi pakhat cio nan cungah kaa ruahchan mi cu a si” ti zong in thazang pek forhfial nak a chim rih.\nMithiang John Paul II cu Krakow archdiocese ah 1964 in Pope thim a si Oct. 16, 1978 tiang cuka Diocese chungah cun Pathian riang thiang a rak ttuan. Pope a si hnu April 2, 2005 kum ah a thi.\nA thih hnu thlakhat a si ah mithianghlim sinak hlethlai nak tuah colh a rak si.\nPope Benedict XVI nih Pope John Paul II cu upat pek tlak tuahnak in siseh, May 1, 2011 kum ah bochan bawmhhal ding dirhmun in siseh vawlei cung khua za kip ah thawng theihter nak a rak tuah. April 27, 2014 kum ah Mithiang pakhat sinak vawlei cung khua za kip ah thawngthanh a rak si.


Kawlram Model Cheukhat Hna Zawng Nih An Duh Lonak An Langhter Ve Cang. – Chintanbo\nKawl Model minthang tak tak a simi May Panche zong nih tutan ah Suu Kyi thazaang peknak le Kawl Ralkap uknak a duhlonak a langhter ve than cang. Uar a um kho tak tak. Tutan ah hin Kawl mipi sawh sawh lawng siloin minthang tampi nih Kawl Uknak hrimhrim hi an duh lo. Mau Payche zong hi Kawl Model minthang ngaimi pakhat a si. Tuni khan Yangon khuapi ah a duh lonak le Suu Kyi thazaang a peknak raltha tak tak in a langhter.\nTutan ah Kawl ram minthang pawl nih hibantuk in raltha tak tak in a langhter mi hi sullam a um tuk hringhran. Uar an um tuk. May Panche lawng siloin minthang tampi nih raltha tak tak in Kawl Ralkap uknak hrimhrim hi an rak duh cio hna lo. Lampi bak ah an chuak i heh tiah an duh lonak an langhter.\nMay Payche nih a chimmi cu tutan ah kan i langh lo i thazaang kan pek lo ahcun zeitik caan ah dah kan i hman te hnga ti bak in video ah a langhter. Uar a um law law. Video zong a tanglei ah aum lai.Suu Kyi hmanthlak bak aa ken i lampi ah heh tiah Kawl Ralkap hram hram uknak a duhlonak a langhter. Uar a um law law. Nusal tak tak a si.\nChin Mino Hna Sin Biacah: Chin mino hna ralkap cozah dohnak caan tha nan ngeih hi nan iuar ding a si. Nan ngeihmi caan tha kha raltha tein hmai nawr khawh i zuam chih uh. Dothlennak nih pasaltha le nusaltha a hrin tawn hna. kan miphun chung in bochan thlak pasaltha le nusaltha nan chuak lai. Kan zoh thla tuk hna.\nChin mino hna le sianghleirun siangakchia hna nih mah dothlennak hi hmaisuang in nawl hram uh. A dihdongh tiang ngol loin pehzulh khawh izuam uh, nanmah chan i cozah nan thlen khawh ahcun hmailei fanau hna le techinfapar, [ next generation ] hna nih a theipar an zuun lai. Nan ule chan ah kan si khawh tawk kan i zuam, thisen tampi, nunnak tampi, hremnak le temturanak phun tampi kan tuar nain kan hlawh a tling kho lo, nanmah chan ah kan hlawhtling hram seh. Kanmah chan i kan hlawh tlin lo caah nanmah chan ah nan tuar, nanmah chan i nan hlawhtlin lo ahcun nan naule, nan fale chan nih an tuar te lai. Ram ca le miphun caah tuanbia dawh tial khawh izuam hram uh. Chin mino hna upatnak le bochannak tampi he, Salai Lairamthang. 88 Generation.